Sadetta ja tuulta – Utössä kuten muuallakin | Jorma Tenovuo\n← Myrskypäivät Utössä\nMustahaikarabongaus paluumatkalla →\nKeskiviikko 6.8.2008 oli vaihteeksi kaunis kesäpäivä â€“ puolipilvistä, +19 astetta, tuuli heikko. Nautittiin ulkona likimain koko päivä, Outi mm. kiersi soutamalla koko Utön ja kävi uimassa Pattskärissä. Lintujen katselua ja vähän kuvaustakin, Jorma K & Leena L meillä iltakahvilla mukavan päivän päätteeksi. Havaittiin tänään mm. 192 merimetsoa matkalla lounaaseen (+ 40 paikallista), harmaahaikara, merikotka, ampuhaukka edelleen, 2 käkeä, käenpiika, 3 käpytikkaa, satakieli, ruoko- ja rytikerttunen, lehtokerttu, mustapääkerttu, 5 pikkukäpylintua ja 3 punavarpusta. Lisäksi itäniityn kulmassa tänään useita kertoja 2 nuorta kirjokerttua ja saarella kierteli 1+6 kirjosiipikäpylintua. Kahlaajia havaittiin mm. jp-isosirri itärannalla edelleen, kapustarinta, 17 töyhtöhyyppää, 6 tylliä, 3 pikkukuovia, 2 isokuovia, valkoviklo ja n. 20 liroa. Huomenna taitaakin taas tulla sadetta.\nTorstaina 7.8.2008 aamu oli vielä puolipilvinen ja heikkotuulinen mutta lounaasta saapuva sadealue valtasi saaren klo 11, samalla etelätuuli nousi navakaksi. Reipas vesisade jatkuikin koko loppupäivän. Lintujen suhteen tästä tuli aika täydellinen välipäivä, mainita kannattanee vain 2 käkeä, 6 merikihua, n. 160 muuttavaa merimetsoa, 3 punavarpusta, 3 törmäpääskyä, valkoviklo, n. 15 liroa ja 2 käpytikkaa. Knaapin Jorma ja Laitisen Leena lähtivät päivällä mantereelle.\nPerjantaina 8.8.2008 sade jatkui edelleen klo 11 saakka, myöhemmin utua ja reipas etelätuuli, lämpöä vielä 19 astetta. Iltapäivällä lähinnä kuvausta itärannalla, kiertely jäi vähemmälle. Päivän lajeista mainittakoon vp-isosirri itärannalla, 6 ad-suosirriä, iso- ja pikkukuovi, mustaviklo, 6 valkovikloa ja n. 20 liroa. Lisäksi nähtiin 2 käkeä, 2 käpytikkaa, kiuru ja punavarpunen. Tiiroja, naurulokkeja ja tervapääskyjä valui etelään muttei mitään huimia määriä. Itse olen lähdössä varhain huomenaamulla mantereelle, Outi jää vielä saareen sunnuntaihin asti tänään saapuvan Lotta-tyttärensä kanssa. No, pianhan varmaan tulen itsekin takaisin!


Miina Sillanpää ja tämän päivän kotitaloustyöntekijöiden oikeudet - Aliot - Turun Sanomat\nMiina Sillanpää ja tämän päivän kotitaloustyöntekijöiden oikeudet\nMiina Sillanpään syntymästä tulee tänään kuluneeksi 153 vuotta. Sillanpää oli paitsi Suomen ensimmäinen naisministeri ja ensikotitoiminnan merkittävä vaikuttaja, myös entinen palvelija ja vuonna 1989 perustetun Suomen Palvelijataryhdistyksen perustaja. Hänen nimeään kantava kotiapulaislaki Lex Miina hyväksyttiin eduskunnassa vuonna 1949. Laki edisti merkittävästi kotiapulaisten työoikeuksia ja muun muassa rajasi heidän työpäivänsä 10 tuntiin.\nAliot | Turun Sanomat | 4.6.2019 3:00 | 1\nMiina Sillanpää kuvattuna 1920-luvulla. Hänen nimeään kantava kotiapulaislaki hyväksyttiin eduskunnassa 1949. Laki edisti merkittävästi kotiapulaisten työoikeuksia.\nVaikka perinteinen kotiapulaisen eli nykyisen kotitaloustyöntekijän ammatti on lähes kadonnut Suomesta, on monista Miina Sillanpään ajamista asioista tullut 2010-luvulla taas ajankohtaisia myös Suomessa kuin kansainvälisesti.\nKansainvälisen työjärjestön ILO:n mukaan maailmassa on noin 67 miljoonaa kotitaloustyöntekijää, epävirallisten arvioiden mukaan luku on lähempänä 100 miljoonaa. Yksityisissä kotitalouksissa tapahtuva palkattu kotitalous- ja hoivatyö, kuten siivous, ruoanlaitto ja muut kotityöt sekä lasten- ja vanhustenhoito, on monissa maissa naisten yleisin palkkatyön muoto: esimerkiksi Brasiliassa ja Etelä-Afrikassa noin 16 prosenttia kaikista työssäkäyvistä naisista on kotitaloustyöntekijöitä. Joissain maissa kuten Intiassa myös merkittävä määrä miehiä työskentelee kotitalouksissa. Monissa maissa huomattava osa kotitaloustyöntekijöistä on lapsia, tyttöjä ja poikia.\nKotitaloustyöhön liittyy paljon sekä maiden välistä että maiden sisäistä siirtolaisuutta: miljoonat naiset työskentelevät siirtotyöntekijöinä ulkomailla. Esimerkiksi Filippiineiltä lähtee vuosittain noin 100 000 uutta henkilöä kotitalous- ja hoivatyöhön ympäri maailmaa, ja Etelä-Aasian maista kuten Intiasta ja Bangladeshista tuhansia työntekijöitä esimerkiksi Persianlahden maihin.\nEuroopassa työskentelevistä kotitaloustyöntekijöistä merkittävä osa on joko tilapäisesti tai pysyvämmin Eurooppaan työn perässä muuttaneita siirtolaisia. Myös Suomessa työskentelee yksityisissä kotitalouksissa siirtolaisia, mutta ilmiön yleisyydestä ja työsuhteiden muodosta on vain vähän tietoa.\nKotitaloustyöntekijät ovat perinteisesti olleet kotitalouksien suoraan palkkaamia työntekijöitä, mutta nykyään yhä useampi on yksityisyrittäjä tai työntekijä esimerkiksi siivous- ja hoiva-alan yrityksissä, näin myös Suomessa. Tätä muutosta ovat vauhdittaneet osittain kotitalousvähennyksen ja palvelusetelin kaltaiset politiikkatoimet, joilla kotitalouksia on kannustettu yksityisten koti- ja hoivapalveluiden ostamiseen.\nKotitalous- ja hoivatyön kasvavasta kysynnästä huolimatta alan arvostus on pysynyt alhaisena ja työehdot ovat monissa maissa muita aloja heikommat, osassa maissa myös lainsäädäntö laahaa jäljessä tämän työntekijäryhmän osalta. Niissäkin maissa, joissa lainsäädäntö on kunnossa, työoikeudet toteutuvat usein käytännössä heikosti. Työtä tehdään tyypillisesti ilman työsopimusta ja lain antamaa suojaa, mikä tarkoittaa ettei työstä saa ylityökorvauksia tai lomaa. Maissa, joissa sosiaaliturva on ansioperusteinen, työntekijöillä ei myöskään ole pääsyä terveydenhuoltoon eikä heille kerry eläkettä.\nYksityisissä kotitalouksissa tehtävää kotitaloustyötä on myös hyvin vaikea valvoa, mikä altistaa työntekijät hyväksikäytölle. Pahimmassa tapauksessa työtä tehdään ympäri vuorokauden orjatyötä muistuttavissa oloissa. Kotitaloustyöhön kytkeytyy globaalisti ihmiskauppaa sekä maiden sisällä että maiden välillä, ja uhrina on sekä aikuisia naisia ja miehiä, että tyttöjä ja poikia.\nViime vuosina kotitaloustyöntekijöitä koskeva lainsäädäntö on monissa maissa parantunut merkittävästi. Tätä on edistänyt osaltaan ILO:n kotitaloustyötä koskeva yleissopimus vuodelta 2011, jossa määritellään alan työehdoille kansainväliset standardit. Tähän mennessä vain 28 maata (mukaan lukien Suomi) on hyväksynyt yleissopimuksen.\nMuiden Euroopan maiden tavoin myös Suomessa kotitaloustyö ja alan työntekijöiden oikeudet ovat ajankohtaisia: väestörakenteen muutos ja kasvava hoivatarve asettavat paineita uusille ratkaisuille erityisesti vanhustenhoidossa, ja yksityisellä kotihoivalla paikataan jo monissa maissa julkisia palveluita muun muassa kotitalousvähennyksen ja palvelusetelijärjestelmien kaltaisilla toimilla.\nOsa hoiva-alan yrityksistä pyrkii rekrytoimaan työntekijöitä nimenomaan muista maista, kuten Filippiineiltä. Kun työntekijän maassa oleminen on sidottu tiettyyn paikkaan, on hänellä käytännössä vähän mahdollisuuksia peräänkuuluttaa oikeuksiaan mahdollisissa ongelmatilanteissa. Usein myös tiedon puute työnantajan velvollisuuksista ja omista oikeuksista voi altistaa hyväksikäytölle.\nRatkaisuja etsittäessä keskustelu on niin Suomessa kuin muissa Euroopan maissa keskittynyt ensisijaisesti kotitalouksien tarpeisiin. Vähemmälle huomiolle on jäänyt se, minkälaisia työmarkkinoita yksityisten palveluntarjoajien ja työntekijöiden suosiminen synnyttää, ketkä töitä tekevät ja millaisilla työehdoilla. Poliittisella päätöksenteolla ja julkisilla toimilla on tässä merkittävä rooli, sillä ne ohjaavat suurelta osin kotitalouksien valintoja – oli kyse sitten satunnaisesta siivoustyöstä tai säännöllisemmästä kotiavun tarpeesta.\nMonista edistysaskelista huolimatta kotityön asema vähempiarvoisena ja voimakkaasti sukupuolittuneen työnä on säilynyt Miina Sillanpään ajoista. Tulevaisuuden kannalta on tärkeää pohtia, minkälaiseksi kotitaloustyön markkinat muodostuvat, ja miten kotityö järjestetään niin, että työoikeudet ja ihmisoikeudet toteutuvat työntekijöiden osalta. Tässä keskeisiä kysymyksiä ovat koti- ja hoivatyön riittävä viranomaisvalvonta sekä kotitaloustyöntekijöiden ottaminen tavalla tai toisella mukaan työehtoja koskeviin neuvotteluihin.\nMerita Jokela on erikoistutkija Terveyden ja hyvinvoinnin laitoksella sosiaalipolitiikan tutkimuksen yksikössä. Kaari Mattila on Ihmisoikeusliiton pääsihteeri. Molempien kirjoittajien väitöskirjat käsittelevät kotitaloustyöntekijöiden asemaa ja siihen kytkeytyvää eriarvoisuutta.\nKimmo Ikonen 5.6.2019 9:08\nPieni oikaiseva täsmennys\nMiina Sillanpää oli vuonna 1898 perustamassa Palvelijattarien yhdistystä, jonka puheenjohtajana hän toimi vuodesta 1900. Sittemmin Palvelijataryhdistys tunnettiin vuodesta 1920 Taloustyöntekijäin yhdistyksen nimellä. Sen tehtävänä oli keulahahmonsa Miina Sillanpään johdolla parantaa suuren, mutta heikosti palkatun naisammattikunnan elämänlaatua. (Lähde: Miina Sillanpään säätiön julkaisusarja A:3 Vammalan Kirjapaino Oy 1998, toimittanut Johanna Välimäki 1996


Liikkumisen palveluita kokeiltiin haja-asutusalueella - Ylläs MaaS -kokeilusta myönteistä palautetta - Väylävirasto\nLiikkumisen palveluita kokeiltiin haja-asutusalueella - Ylläs MaaS -kokeilusta myönteistä palautetta\nKeväällä 2017 päättyi kaksikautinen, Ylläksen matkailukeskuksen alueella toteutettu Ylläs Around MaaS -kokeilu (Mobility as a Service), jonka kautta haettiin uutta tietoa siitä, miten uudenlaisten liikkumisen palveluiden rakentaminen ja tarjoaminen toimivat haja-asutusalueella. Keväällä kerätyn palautteen perusteella sekä matkustajat että kuljetuspalvelujen tuottajat kokivat palvelun onnistuneeksi.\nYlläs Around -kokeilun tavoitteena oli luoda kestävä liikkumisen ratkaisu, joka mahdollistaisi asiakkaiden tarpeisiin vastaavan, kohtuuhintaisen, ympäristöystävällisen, kustannustehokkaan ja turvallisen liikkumisen alueella ilman omaa autoa. Kokeilussa olivat mukana Liikennevirasto, Kolarin kunta, Ylläksen matkailuyhdistys ry, alueella toimivat taksi- ja bussiyrittäjät sekä mobiilipalveluita tuottavista yrityksistä ensimmäisellä kokeilukaudella TeliaSonera ja toisella Semel Oy\nKokeilussa kehitettiin Ylläs Around -niminen mobiilisovellus, jonka avulla käyttäjä pystyi hakemaan itselleen sopivan matkaketjun, varaamaan haluamansa matkan ja lopuksi maksamaan matkansa mobiilisti. Kokeilu toi lisäksi mukanaan uutta liiketoimintaa, kun alueella lanseerattiin myös muita matkoja helpottavia mobiilipalveluita ja uusi kolmesti viikossa ajava Ylläs Shuttle -linja.\nLiikkumisen palvelut vaativat laadukasta dataa ja yhteistä tahtotilaa\n– Ylläs Around -kokeilussa korostui yhteistyö ja laadukkaan datan merkitys. Liikenneviraston tehtävänä on toimia uusien liikkumisen palvelujen mahdollistajana, ja kokeilu tuottikin tietoa elementeistä, joita liikkumisen palvelujen luominen ja omaksuminen vaativat, tiivistää Liikenneviraston yksikön päällikkö Asta Tuominen kokeilun antia.\nYlläs Around osoitti, että täysin markkinaehtoisen MaaS-ratkaisun kehittäminen vaatinee huomattavasti laajempaa, kuin pilotissa kokeiltua toiminta-aluetta sekä käyttäjämäärien merkittävää kasvua.\nYlläs Around synnytti toimijoissa kiinnostuksen ja halun palvelun jatkokehittämiseen.\n– Saavutettavuus ja helposti löydettävät yhteydet ovat matkailukeskuksen kasvun edellytys. Monipuoliset liikkumisen palvelut hyödyttävät sekä matkailijoita että paikallisia, sanoo projektipäällikkö Joanna Karinen Ylläksen Matkailuyhdistyksestä. Ensi kaudelle seudulle tullaan kehittämään aluebussin toimintaa, autojen vertaisvuokrauspalveluita sekä parantamaan dataa avoimen tietokantarajapinnan takana.\nSemel Oy jatkaa mobiiliapplikaatioiden kehitystä tuomalla tulevalle kaudelle asiakkaiden palautteiden perusteella parannetun applikaation, joka toimii laajemmalla alueella.\n– MaaS-liiketoiminta tulee olemaan tärkeä osa liiketoimintaamme ja pyrkimyksenämme on mahdollistaa myös muiden toimijoiden liittyminen alustaratkaisuumme, kertoo Semel Oy:n MaaS-liiketoimintajohtaja Jan Malmgren.\nYlläs Around toteutettiin osana Liikenneviraston Aurora-hankekokonaisuutta. Aurora -hankkeen tavoitteena on luoda arktinen älyliikenteen testausekosysteemi, joka mahdollistaa tieliikenteen automaation ja älykkään väyläomaisuuden hallinnan kokeiluja kaikissa olosuhteissa. MaaS-ratkaisujen kehittäminen kuuluu Auroran osahankkeisiin.\nYksikön päällikkö, liikkumisen palvelut ja älyliikenne, Asta Tuominen, Liikennevirasto, etunimi.sukunimi(at)liikennevirasto.fi\nLiiketoimintajohtaja Jan Malmgren, Semel Oy, etunimi.sukunimi(at)semel.fi\nKehitysjohtaja Johanna Koivumaa, Kolarin kunta, etunimi.sukunimi(at)kolari.fi\nProjektipäällikkö Joanna Karinen, Ylläksen Matkailuyhdistys ry, etunimi.sukunimi(at)yllas.fi\nYlläs Around MaaS -vaikuttavuustutkimus


Video: Armia taiteili näyttävän osuman - Jets taipui Blue Jacketsille\nKoti NHL Video: Armia taiteili näyttävän osuman – Jets taipui Blue Jacketsille\nVideo: Armia taiteili näyttävän osuman – Jets taipui Blue Jacketsille\nWinnipeg Jetsin Joel Armia maalasi komean rysän alivoimalla Columbuksen verkon perukoille, mutta se ei auttanut enää Jetsiä voittamaan Blue Jacketsia.\nPorilainen karkasi tavaramerkiksi muodostuneeseen tyyliinsä alivoimalla maalintekoon päätöserän loppuhetkillä kaventaen tilanteen 5-2-:een. Armian huulilta ei kuitenkaan hymyä irronnut, kun osuma jäi Jetsin viimeiseksi kamppailussa.\nHyökkääjän täkyä kehtaa kuitenkin ihastella; Armia pompautti kiekon oman pään siniviivan tuntumassa hyökkääjän ohi ja paineli itse perään hyvällä nopeudella. Mies otti tämän jälkeen kiekon haltuun keskialueella, kuljetti sen Jacketsin puolustusalueelle, veivasi kärkimiinalla yhden puolustajan vipuun ja nosti vielä limpun pehmeillä käsillä suomalaisveskari Joonas Korpisalon selän taakse.\nWinnipegin Patrik Laine ei päässyt tulostaululle 5-2-tappiossa. Korpisalo nappasi puolestaan 24 pysäytystä, kauden ensimmäisen voittonsa ja vielä ottelun kakkostähden kaupan päälle palkintona hyvistä suorituksistaan.\nVideo Armian maukkaasta nyytistä:\nJos video ei näkynyt, voit katsoa sen TÄSTÄ LINKISTÄ.


syksyn jatkoa a.p.c.:ltä myös miehille | issues\njan / 18.09.2009\nsyksyn jatkoa a.p.c.:ltä myös miehille\nOnneksi toiset meistä eivät ole ehtineet tuhlata koko syksyn vaatebudjettiaan – ainakaan vielä.\nKuten aiemmin mainitsin, uusi talvitakki on saatava. Olen monenlaista vaihtoehtoa ehtinyt miettimään, mutta nyt valintani on kuitenkin kallistumassa uuteen duffeliin. Se on kaikessa yksinkertaisuudessaan maailman täydellisin talvitakki. Kuvan vasemman asun takissa saisi ehkä olla pituutta hieman lisää. Onneksi hihojen upeat yksityiskohdat ja puiset napit kompensoivat tämän yhden ainoan puutteen mainiosti.\nHarmaita neuletakkeja ei koskaan voi olla liikaa. Kuten sanottua, tykkään myös ajatuksesta yhdistää villatakin, neuleen ja kauluspaidan. Kyllä.\nOikeanpuolimmainen asu kuvassa miellyttää myös silmääni. Pillifarkut, ruutupaita ja kolmenappinen pikkutakki toimivat hyvin. Arvostan, että pikkutakin napit ja kengät sopivat yhteen. Sovitaanko kuitenkin, että tuo lakki jää?\n25.09.2009 / 00:49\nTäytyi palata kommentoimaan tätä postausta. Itse en ole aiemmin lämmennyt yhtään Duffelitakeista, mutta ilmeisesti tämä kirjoitus jäi takaraivoon muhimaan, sillä tänään kokeiltuani yhtä upeaa Duffelia tiedän etten voi muuta edes ajatella. Huomenna käyn hakemassa uuden talvitakin kotiin:)\n25.09.2009 / 18:32\nItsekin olin joskus sitä mieltä, että duffeli on über-preppyn pikkupojan vaate, sellainen ”äidin-pikku-mussukan” söpö takki. Mutta niin se mieli muuttuu.. kai siihen on aina syynsä miksi jostain vaatekappaleesta tulee ajaton klassikko.\nMutta kerro? Mikä duffeli isolla D:llä?\n26.09.2009 / 02:45\nMä retkahdin Margaret Howellin MHL-merkin duffeliin, ystävä toi sen mukanaan Lontoosta – and it´s perfect! Ihastuin kesällä Lontoossa Margaret Howellin liikkeeseen, vaatteisiin, uustuotettuihin klassikkohuonekaluihin. Lisää takista: http://tr.im/zL1q\nJa laitanpa tähän samalla vaivalla pari muuta tulevan syksyn hankintaa:\nUusi reissulaukku tulee jenkkiläisen Billy Kirkin Urban Outfitters-mallistosta: http://tr.im/zL26\nJa Macbook saa arvoisensa suojuksen Gareth Pughin graafisesta suojuksesta: http://tr.im/zL2R\n26.09.2009 / 22:06\nHauskaa, kävin ihastelemassa tuota sun ostamaa takkia verkkokaupan puolella. Duffelikaksosia meistä ei kuitenkaan tule, vaan päädyin yhteen toiseen – ah niin mahtavaan – takkiin!


Lisää merkki keittiöösi avuksi LIGHT - Kauniit sisätilat. Online-lehti.\nLisää merkki keittiöösi avuksi LIGHT\nTeollisuustyylillä on selkeät linjat ja rajat. Hän on ei aina sovi talon yleisluonteeseen. kuitenkin teollinen tyyli on hyvä lisä sisustukseen. Voit käyttää sitä esimerkiksi riipusvaloihin keittiössä. Tämä vaihtoehto sopii erinomaisesti keittiöön toiminnallisuutta. Mustavalkoiset valot täydentävät täydellisesti sisustusta keittiö.\nKeittiö on paikka, jossa viihtyisä ja toiminnallisuutta. Luo oma tyylisi käyttämällä yhteensopivat värit, symmetria. On erityisen houkutteleva toistuvat kuviot huonekaluissa ja kalusteissa näyttävät. Se on antaa keittiöllesi eheyden ja yhtenäisyyden.\nTiiliseinä keittiössä, puu ja teollisuus roikkuu valaisimet luovat kontrastia ja mukavuutta, joten rohkea ratkaisu näyttää erittäin tyylikäs.\nNämä valot ovat loistavat moderneille ja toimiva keittiö.\nNe täydentävät täydellisesti minkä tahansa keittiön sisustusta. Esimerkiksi yksinkertaisesti mustavalkoinen keittiö, kuten lamppu voi olla upea Lisäksi. Keittiössä, jossa on perinteisempi muotoilu, teollinen Valaistus voi lisätä yksinkertaisen, mutta visuaalisesti mielenkiintoisen aksentin.\nTällaiset riipusvalot sopivat keittiöihin, joissa on korkea katot.\nKuten näet, tässä valossa riipusvalot ja baarituolit on valmistettu yhdellä värillä. Se näyttää erittäin tyylikkäältä.\nKlassisen keittiön ja teollisuusvalaistuksen yhdistelmä on alkuperäinen ja rohkea päätös.\nTeollisuuskalusteet valmistetaan useimmiten metallia. Heillä on yksinkertaiset muodot ja eri värit, vaikka tämä on yleensä joko luonnollinen metallisävy tai jotain yksinkertaista ja neutraalia, kuten musta tai valkoinen. Ne saattavat olla tyylikkäät, mutta miten yleensä on selkeät linjat, koska niiden ominaisuus on toiminnallisuus ja yksinkertaisuus.\nKEITTIÖVALAISIN: KAIKKI, mitä sinun täytyy tietää\nHarmaa sisustus kiinnostavilla yksityiskohdilla Ruotsista\nEi ole välttämätöntä valita rauhallisten ja kirkkaiden


Ota aikaa itsellesi ja laske stressitasoasi pienellä lomalla - tekohervanta\nLoma voi kuulostaa aluksi ”lentomatkalta kaukomaille”, mutta todellisuudessa loma voi olla pitkä tai lyhyt ja matka lomalle voi olla lähelle tai kauas. Lähelle lomaillessa etuna on lyhyempi matkustusaika ja helpompi saavutettavuus. Lähistöllä tai lyhyen matkan päähän lomailun etuna on myös usein halvempi hinta ja lyhyen matkan ansiosta matkustamisen aiheuttama stressi on paljon vähäisempi.\nStressin vähentäminen on tärkeää jokaiselle ja pitkäaikainen stressi voikin aiheuttaa jopa fyysisiä oireita. Tästä syystä stressiä kannattaakin vähentää ja mikä olisikaan sen parempi keino stressin vähentämiseksi, kuin loma jonka aikana voit rentoutua täysin ilman turhia stressitekijöitä.\nValitse lomakohde mielitekojesi mukaan\nHaluatko lomallasi nauttia kauniista maisemista, luonnosta vai erilaisista palveluista? Kannattaa valita lomakohteesi sen perusteella mistä eniten pidät, jotta myös nautit mahdollisimman paljon.\nJos haluat nauttia erilaisista palveluista, kuten esimerkiksi hemmottelevista hoidoista, shoppailuista ja ravintolapalveluista, esimerkiksi moni hotelli Helsingissä sijaitsee loistavalla paikalla, keskellä kaikenlaisia mahdollisuuksia. Näin voit lyhyen matkan etäisyydellä käydä nauttimassa kaikesta siitä mistä olet haaveillut ja unelmoinut.\nVai pidätkö mahdollisesti luonnon keskellä olemisesta? Jos saat voimaa luonnosta ja sen keskellä olemisesta ja haluat nauttia lomasi täysin rauhassa, on mahdollista hankkia majoitus luonnin keskellä olevasta hotellista tai jopa vuokrata mökki sitä varten. Luonnon keskellä mieli lepää ja parhaimmassa tapauksessa stressitaso laskee merkittävästi, auttaen kehoa toipumaan rasituksesta ja virkistymään.\nMuista lomaillessa että olet lomalla\nMonesti lomaillessa unohtuu että todellakin lomaillessa on tarkoitus lomailla, eikä esimerkiksi tarkistaa työsähköposteja ja viestejä. Muista että olet lomalla äläkä stressaa viesteistä, vaan laita kaikki ylimääräiset ilmoitukset pois ja esimerkiksi sähköpostiin automaattiseksi vastausviestiksi palaavasi lomalta tiettynä ajankohtana. Muista siis nauttia ja rentoutua niin hyvin kuin mahdollista!


Apua lapsiperheille yhdeltä saitilta – Helena Salakka\nApua lapsiperheille yhdeltä saitilta2012-10-032017-04-08http://helenasalakka.fi/wp-content/uploads/2017/03/cropped-salakka_vino_vihrea_rgb_400px1-912x262.pngHelena Salakkahttps://helenasalakka.fi/wp-content/uploads/2012/10/teo1-225x225.jpg200px200px\nVuosi oli 1998, kun tutustuin täydellisen rakastuneeseen pariskuntaan. He hehkuivat onnea siitä, että olivat löytäneet toisensa. Nainen oli taiwanilainen, mies suomalainen. He olivat tavanneet kansainvälisellä lentokentällä, jossa mies oli ollut bongaamassa lentokoneita, nainen palaamassa reissultaan kotiin. Mies kysyi pieneltä naiselta, tarvitsiko tämä apua matkatavaroidensa kanssa. Siitä se kaikki alkoi.\nMyöhemmin he muuttivat Suomeen ja saivat lapsia. He asuivat minusta kaukana, mutta pidimme yhteyttä. Etäältä en nähnyt sitä, miten väsynyt nainen alkoi olla. Hän ei osannut suomea eikä paikkakunnalla ei ollut ketään tuttuja, jotka olisivat auttaneet arjessa. Vuosien univelka kolmen pienen lapsen äitinä oli armoton. Kävi niin, että hän ei halunnut enää olla tekemisissä monenkaan kanssa. Minunkaan kanssani. Opiskelijana en tajunnut, että hän olisi jo silloin tarvinnut kipeästi apua.\nMeni viisi vuotta ja luin lehdestä, että äiti oli tappanut kolme lastaan. Työskentelin tuolloin toimittajana ja näin jutun. Totuus alkoi valjeta minulle rivi riviltä. Tässä oli minun tuntemani nainen. Tämä ei voi olla totta, ei voi. Mutta oli se.\nMikään ei oikeuta lastensa tappamista. Ei mikään. Se on teko, jota ei voi ymmärtää. Se on kamalinta, mitä maan päällä on. En halua, että näin tapahtuu enää yhdessäkään perheessä. Siksi vanhemmille pitää saada ajoissa apua. Siksi ennaltaehkäisevä työ on aivan ehdottoman tärkeää Lahdessakin.\nLahden Pelastakaa Lapset ry järjestää perheille ilmaista tukihenkilötoimintaa, MLL lastenhoitoapua, Ensi- ja turvakotien liitto ry pitää Perhetupaa, joka on avoin paikka kaikille perheille. Nämä ovat vain yksittäisiä esimerkkejä järjestöjen ennaltaehkäisevästä toiminnasta Lahdessa.\nKun ihminen on katkeamispisteessä, hänellä ei ole paukkuja lähteä etsimään netistä, että mitä järjestöjen, Lahden kaupungin, seurakuntien tai yksityisten järjestämiä palveluita Lahdessa olikaan tarjolla meidän perhettä varten.\nVoimiensa äärirajoilla oleva ihminen tarvitsee apua helposti ja nopeasti. Siksi minusta olisi tärkeää, että Lahteen saataisiin yksi nettisivu, johon olisi listattu kaikki lapsiperheille suunnatut ennaltaehkäisevät palvelut yhteen paikkaan. Nettisivun nimenä voisi olla vaikka Apua Lahdessa.\nSivulla pitäisi olla lyhyesti tarjottava palvelu ja yhteystieto, mihin soittaa tai laittaa viestiä. Esimerkiksi vaikka näin:\nOletko väsynyt, etkä jaksa muuta kuin maata? Saat apua näiltä tahoilta: tähän kaikkien tahojen nettisivut tai yhteystiedot…\nTarvitsetko satunnaista lastenhoitoapua? Saat apua näiltä tahoilta…\nTarvitsetko apua parisuhteeseesi? Saat apua näiltä tahoilta…\nOlen ehdolla syksyn kunnallisvaaleissa, koska haluan laittaa itseni likoon lahtelaisten lapsiperheiden hyväksi. Moni perhe jaksaa juuri ja juuri päivästä toiseen. Työelämä vaatii nykyisin melkoisesti. Turvaverkot ovat monella olemattomat. Ongelmista ei uskalleta puhua, koskaan kukaan ei halua saada huonon äidin tai isän leimaa.\nVuoden vaihteessa taistelimme Liipola-Kaikuharjun koulun puolesta. Vaadimme, että oppilailla ja aikuisilla on oikeus terveisiin tiloihin. Organisoin adressin keräämisen ja saimme siihen tiimimme voimin yli 2000 nimeä. Uusi koulu valmistuu vuonna 2015. Keväällä taistelimme Lahden alueen Äitien porukalla kotihoidon tuen säilyttämisen puolesta. Aina paraskaan taistelu ei tuota tulosta, kuten esimerkiksi Kiveriön koulun kohdalla, mutta silti pitää taistella, kun on sen aika.\nHaluan olla vaikuttamassa Lahdessa syksyn aikana siihen, että Perhetupa säilyy jatkossakin. Sen rahoitus Lahden kaupungilta on vuosittain katkolla. Oletko sinä mukana tässä?\nLahden Pelastakaa Lapset ry / tukihenkilötoiminta\nMLL / Lahden yhdistys\nkoulu, lapsiperhe, Perhetupa, tukihenkilötoiminta, univelka, uupumus\nVaalikoneiden autuus ja kirousartikkelit


1 991 m² Kanervakuja, 95980 Kolari Vapaa-ajan tontti myynnissä - Oikotie 16094438\nMyytävät tontit Kolari Ylläsjärvi Kanervakuja, 95980 Kolari\n129 000 €●1 991 m²\nKanervakuja, Ylläsjärvi, Kolari\nVapaa-ajantontti loistavalla sijainnilla Ylläksellä\nMahdollisuus! Loistava sijainti halutulla alueella aivan hiihtokeskuksen läheisyydessä, Ylläsjärven Tunturipalossa.\nVapaa-ajantontti on yksi jo valmiin alueen viimeisimpiä rakentamattomia tontteja. Rakennusoikeutta tontilla on 200m2 + 30m2. Tontille voi rakentaa paritalon, jonka ei tarvitse olla kelosta. Mahdollisuus liittyä Ylläsjärven valokuitu-osuuskuntaan.\nHiihtoladut ja talvipyöräily/kävely- reitit kulkevat tontin vierestä, Ylläksenrinteet n 700m päässä josta voi laskea tontille ja moottorikelkkareittikin on lähellä. Pallas-Yllästunturin kansallispuiston rajalle n. 1 km.\nKatso streetview esittely tästä: https://tinyurl.com/3wwfyb2s\nKanervakuja, 95980 Kolari\nPinta-alaa ei ole tarkistusmitattu. Perustuu Metsähallituksen antamiin tietoihin (2008).\n64,79 € / m2\nOstajat liittävät tilan alueelle rakennettuun vesi- ja viemäriverkkoon ja tekee vesi- ja viemäriliitymää varten tarvittavan liittymäsopimuksen Ylläksen Yhdyskuntatekninen Huolto Oy:n kanssa.


Suomi karkottaa yhden venäläisen diplomaatin – EU-maat tukevat Britanniaa myrkkyiskussa – Päivän Lehti\nSuomi karkottaa yhden venäläisen diplomaatin – EU-maat tukevat Britanniaa myrkkyiskussa\nUutiset\t26.3.2018 17:35 Päivän Lehti\n– Päädyimme tasavallan presidentin ja hallituksen ulko- ja turvallisuuspoliittisen valiokunnan kokouksessa karkottamaan yhden venäläisdiplomaatin. Toimi on huolellisesti harkittu ja mitoitettu, pääministeri Juha Sipilä ilmoittaa. (Kuva AOP)\nYli puolet EU-maista on ilmoittanut olevansa mukana toimenpiteissä Salisburyn tapahtumien johdosta.\nKARKOTUKSET Tasavallan presidentti ja valtioneuvoston ulko- ja turvallisuuspoliittinen ministerivaliokunta käsittelivät tänään kokouksessaan Britanniassa maaliskuun alussa venäläistä ex-agentti Sergei Skripalia sekä hänen tytärtään vastaan tehtyä hermomyrkkyiskua.\nSuomi tuomitsi kemiallisella aseella tehdyn iskun tuoreeltaan ja ilmaisi tukensa Britannialle muiden EU-maiden tavoin. Salisburyn isku on vakava uhka koko Euroopan turvallisuudelle ja Suomen mielestä on tärkeää, että asiassa ryhdytään asianmukaisiin toimiin sekä EU:n puitteissa että kahdenvälisesti. Presidentti Sauli Niinistö soitti muutama päivä sitten Venäjän presidentti Vladimir Putinille, ja keskustelussa otettiin esille myös myrkkyisku.\nEurooppa-neuvosto tuomitsi kokouksessaan 22.–23.3.2018 erittäin jyrkästi Salisburyn iskun ja oli yhtä mieltä Yhdistyneen kuningaskunnan arviosta, jonka mukaan on hyvin todennäköistä, että Venäjän federaatio on vastuussa iskusta ja että uskottavaa vaihtoehtoista selitystä ei ole.\n– Iso-Britannia esitti kokouksen yhteydessä lisätodisteita, että myrkky on peräisin Venäjältä. Eurooppa-neuvoston kokouksen yhteydessä keskusteltiin siitä, mikä voisi olla EU:n yhteinen toimintalinja, sanoo pääministeri Juha Sipilä.\n– Päätettyjen yhteisten toimien lisäksi kokouksen yhteydessä alkoi keskustelu myös diplomaattien karkotuksista. Puhuin paikan päällä kahdenvälisesti jo suuren osa kollegoista kanssa ja tilannekuva alkoi hahmottua, Sipilä jatkaa.\nEurooppa-neuvoston puheenjohtajan Donald Tuskin mukaan ainakin 14 maata on päättänyt karkottaa venäläisdiplomaatteja tuen osoituksena Britannialle. Mukana ovat muun muassa Saksa, Ranska, Puola, Tsekki, Hollanti, Viro, Latvia, Liettua, Romania ja Tanska. Britannia on karkottanut yli 20 diplomaattia ja Yhdysvallat on karkottamassa peräti 60 venäläistä.\n– Vähitellen alkoi vahvistua, että yli puolet EU-maista on mukana toimissa. Olen tänään keskustellut useaan otteeseen Ruotsin pääministeri Stefan Löfvenin kanssa. Suomi ja Ruotsi tekivät loppuun asti töitä yhdessä, jotta unioni voisi soveltaa laajempaa keinovalikoimaa ja löytäisi yhtenäisen linjan, Sipilä sanoo.\nTasavallan presidentti ja valtioneuvoston ulko- ja turvallisuuspoliittinen ministerivaliokunta linjasivat, että Suomi karkottaa yhden Venäjän suurlähetystössä diplomaattistatuksella toimivan henkilön maasta. Toimi on Sipilän mukaan huolellisesti harkittu ja mitoitettu.\nUlkoministeriö ilmoittaa asiasta Venäjän suurlähettiläälle. Toimenpide suoritetaan samanaikaisesti muiden Euroopan unionin jäsenmaiden vastaavien toimien kanssa. Karkotuspäätökset kuuluvat kansalliseen päätösvaltaan, ja kukin jäsenmaa toimii oman tilannearvionsa mukaan.\nLue seuraavaksi Uusi nuorisoryhmä ja ”oma poliisi” tutkivat alaikäisten rikokset – "Nuorin rikoksesta epäilty on kahdeksanvuotias"


Hei, mistä löytäisin tiedot TK-kuvaajien kamerakalustosta ja mahdollisista valmistajista? Valokuvaajamestari Osvald Hedeströmin kalusto kiinnostaisi erityisesti.\nOsvald Hedeströmin muistelmia sota-ajoilta löytyy Reijo Porkan kirjasta Sodasta kuvin. TK-valokuvaus 1941-1944. Hedeström kertoo kirjassa seuraavaa ajaltaan Viipurin lohkolla: "Mukanani oli armeijan Leica, jossa oli 400mm Telyt sekä jalusta." Ainakin tietyssä vaiheessa sotia Hedeström siis kuvasi Leicalla.\nNettisivuiltamme voi lukea lisää TK-kuvaajien käyttämistä välineistä tästä linkistä: Sodan kuvia. Varsinkin talvisodan alkuvaiheissa ne vaihtelivat melkoisesti.\nSuosittelen ehdottomasti Porkan kirjaan tutustumista. Muutamia kirjavinkkejä annetaan myös tämän aiemman vastauksen kommenttiosiossa: Onko Suomessa yhtään tunnettua sotakuvaajaa? Jos aihe kiinnostaa laajemmin, niin vuonna 2017 ilmestyi Marika Honkaniemen kirja Taistelusta taiteeksi: Tiedotuskomppanioiden valokuvat Ateneumin suomalais-saksalaisessa Taistelukuvaajain näyttelyssä 1942.\nAsiasanat: sotakuvaajat, Tk-kuvaajat


Täydellisiä kesäpäiviä - MUTSIS ON\nOletan, että teistä jokainen on vähintään vilkaissut ulos ikkunasta ja ymmärtää varmasti, miksi viime aikoina ei ole oikein huvittanut postata. Ollaan pidetty lasten kanssa aika paljon vapaapäiviä päiväkodista ja ulkoiltu, tehty pyöräretkiä ja touhuttu vaikka mitä. Reidet on hellinä, peppu mustelmilla ja posket punoittaa auringon jäljiltä. Tosi harmi, että tämä oli nyt luultavasti viimeinen oikein lämmin päivä hetkeen! Nyt alkaa säätiedotusten mukaan vähän viilentyä ja tottakai juuri lauantaina tulee vettä saavista kaatamalla kun ollaan menossa koko perhe Särkänniemeen. Meidän isän työpaikka vuokraa särkkiksen lähes joka kesä omaan käyttöön ja on aina niin huikeeta päästä sinne viettämään päivää ilman jonotusta, toivottavasti ei sataisi ihan koko ajan. Mutta vaikka sataisikin niin hyvät varusteet vaan mukaan ja voila.\nMeillä on taas vaihteeksi koko perhe flunssassa, juuri kun parannuttiin edellisestä. Mutta ollaan silti yritetty nauttia täysillä tästä säästä, kun nämä päivät on Suomessa niin harvinaisia. Mulla on flunssan lisäksi ihan kamala allergia, kun jouduin allergiakokeiden takia olemaan kaksi viikkoa ilman allergialääkkeitä. Tuli ihan järkyttävät oireet, nenä aivan tukossa ja vuotaa tauotta, silmät on ihan turvonneet, punaiset ja kutisevat, kurkku turpoaa milloin mistäkin ärsykkeestä ja iho on ollut täynnä ihania paukamia. Onneksi nyt ne kokeet on vihdoin ohi ja saan taas aloittaa allergialääkkeet!\nMeillä on kotona ihan hirveä sotku, kun ollaan keskitytty touhuamaan kaikkea muuta kuin niitä pakollisia juttuja, en tiedä yhtään, mistä keksin lapsille vaatteet huomiseksi, pakko varmaan ruveta nyt vielä pesemään pyykkiä. Eletään kaatopaikan keskellä, mutta tällä hetkellä ei oikeastaan edes haittaa, koska on ollut niin ihana viikko. Ihanaa, kun voi vaan heittää kaikki tavarat lattialle oman paikan sijaan ja rynnätä hakemaan pyörää varastosta ja pyöräillä yhdessä jätskille. Ihanaa huomata, että kaikki astiat on likaisina ja pitää piknik pihalla. Ihanaa vilkaista läppäriä ja päättää suunnata leikkipuistoon nauttimaan auringosta. Niin ihanaa kun on kesä!\nTopias on ollut tällä viikolla ensimmäistä kertaa yövuorossa ja siihen on ollut aika totuttelu jo näiden ensimmäisen kahden yön aikana. Eilen halusin antaa Topiaksen nukkua rauhassa, joten vietettiin lasten kanssa koko aamupäivä Myllyssä ja etsittiin vähän kesävaatteita. Sitten ehdittiin hetken aikaa leikkiä pihalla, kun perhetyöntekijät saapuivat ja mentiin sisälle touhuamaan ihan muita juttuja. Laitettiin lapset päikkäreille ja keskusteltiin neljästään vähän kaikesta ja oli taas tosi hedelmällistä ja oikeasti hauskaa. Perhetyöntekijöiden lähdettyä pyöräiltiin jätskille (taas) ja sen jälkeen jäin lasten kanssa pihalle leikkimään muutamaksi tunniksi, että Topias sai ottaa vielä päikkärit ennen töitä. Nompulla oli eilen päällä isosiskon mansikkamekko ja ostettiin sitten hänelle Myllystä omia mekkoja, jotta hän ei joudu kompastelemaan helmoihin. Nomppu on toki kotona pitänyt paljon mekkoja, mutta nyt hänellä oli ensimmäistä kertaa mekko päällään julkisella paikalla. Hän sanoi aamulla haluavansa pukea ”inanan mannikkamekon”, enkä edes miettinyt asiaa, vaan sanoin, että tottakai saat pukea sen. Ja voi kuinka ylpeä hän oli ihanasta mekostaan. Ja kuinka onnellinen hän on kaikista uusista ikiomista mekoistaan! Vähän jännitti, että toivottavasti kukaan ei Myllyssä loukkaa hänen tunteitaan, mutta tähän aikaan Myllyssä oli paikalla lähinnä lapsiperheitä ja selkeästi nämäkin vanhemmat osasivat kasvattaa lapsensa, sillä ei tullut yhtäkään pahaa sanaa tai ilkeää katsetta, ainoastaan ihailevia hymyjä. On niin surullista, että joudun ylipäätänsä pelkäämään tällaista asiaa, mutta valitettavasti lapsen valinnanvapaus ei vain ole kaikille tuttu käsite. Tottakai isosiskoaan ylikaiken ihaileva kaksivuotias tahtoo pukeutua mekkoon ja sen pitäisi olla ihan itsestäänselvää, että hän saa niin tehdä.\nHuomenna mun on tarkoitus lähteä aamulla aikaisin Helsinkiin (hyvä minä!!) ja olen kyllä aika ylpeä, että olen onnistunut tässä yhdessä tavoitteessa. Kertaukseksi: multa jäi nämä työreissut melkein vuodeksi kokonaan pois, kun arki oli vaan liian rankkaa ja lähtö alkoi ahdistaa niin paljon. Perhetyön yhdeksi tavoitteeksi päätinkin heti, että haluan olla siinä kunnossa, että pystyn taas käymään tuttuun tapaan joissakin pr-tilaisuuksissa. Kaikkiin en enää jaksa mitenkään mennä, en halua puskea itseäni liian tiukille, mutta valikoin nykyään kaikki mielenkiintoisimman tilaisuudet ja käyn sitten niissä! Vähän jännittää huomisen asuvalinta, koska edelleen tunnen oloni niin lihavaksi, että kaikkien huikean kauniiden bloggaajien vieressä tunnen olevani ihan toiselta planeetalta. Mutta sitä lukuunottamatta olen jo aika hyvin päässyt takaisin tähän reissaamisen rytmiin.\nVitsi siitä on taas kauan, kun olen kirjoitellut tällaista höpinää! Mun mielestä tästä blogista huomaa kyllä selkeästi tämän mun parantumisen, kun sen jatkuvan pahan olon purkamisen sijaan täällä on nykyään selkeästi enemmän kaikkea positiivista! Vai mitä mieltä olette? Postaustahti toki on edelleen hitaampi, mutta se johtuu ihan vain siitä, että en halua nyt pakottaa itseäni tekemään liikaa töitä, tämä parantuminen on liian tärkeää. Kaikki ajallaan 🙂\nIhanaa viikkoa teille kaikille, toivottavasti ehditte nauttia näistä lämpimistä päivistä! <3\n28.5.2016 klo 06:55\nTodella ihanaa, että olette ottaneet ja otatte jatkossakin ilon irti ihanista lämpöisistä kesäpäivistä! 🙂 Ihailen myös sitä, että ”uskallatte” antaa Nompun pukeutua mekkoon jos hän haluaa! En itse näe myöskään siinä mitään pahaa, mutta itseäni siinä pelottaisi nimenomaan se, loukataanko pikkuisen tunteita, niin lokeroivaa ja suvaitsematonta porukkaa täällä välillä liikkuu :/\n10.5.2016 klo 20:22\nIhana mekko Nompulla:). Nykyisin lokeroidaan lapsia niin paljon:/. Meillä Eetu tykkää tosi paljon miun laukuista ja meikeistä,mutta autot,mopot yms on myös ihan huippu juttuja:)\n11.5.2016 klo 08:57\nNiinpä! Nomppu rakastaa myös autoja, mopoja, junia ja dinosauruksia, siinä missä barbeja ja prinsessaleikkejäkin 🙂\n10.5.2016 klo 20:42\nSärkänniemessähän on lauantaina sen uuden laitteen avajaiset ja siellä on yö sekä roope salminen. Eli siellä voi olla porukkaa paljon, toivotaan ettei sada ainakaa kaatamalla. Saako sua tulla moikkaa,(ja jos uskaltaa) jos sua jossain täällä tampereella näkee?\n11.5.2016 klo 09:00\nTottakai saa! 🙂 Me ollaan siellä Särkänniemessä olikos se nyt noin 8-12 eli siihen asti, että se aukeaa kaikille, saattaa olla, että hyvän sään sattuessa jäädään vielä hetkeksi, mutta luultavasti mennään sitten 12 jälkeen kohti Ideaparkkia, käydään perinteisesti siellä aina särkkiksen jälkeen syömässä ja shoppailemassa! 😀\n10.5.2016 klo 22:05\nIhana Nomppu ihanassa mekossa! <3 Hyvää kesää teidän koko perheelle!\nEikös <3 Kiitos ja samoin sulle! 🙂\n11.5.2016 klo 08:03\nEikä ihana nomppu!!\n11.5.2016 klo 09:23\nEmilia, todella hienoa kasvatusfilosofiaa sinulla. Kyllä moni muu vanhempi saisi ottaa tästä mallia – ihanaa, että sinä et lokeroi lapsiasi sukupuolinormien tiukkoihin lokeroihin, jotka usein vain ajavat negatiivista pysyvyyttä.\nHyvää kevättä ja kesää teille! 🙂\n11.5.2016 klo 11:08\nMahtavaa!! jokaisen pikkupojan pitää saada pukeutua mekkoon, jos niin tahtoo <3\n11.5.2016 klo 17:31\nMiksi pitäisi tehdä sukupuolesta iso juttu mihinkään suuntaan, kun asian voisi ottaa juuri noin yksinkertaisesti kuin sen tässä esitit. Ihanaa, että annatte Nompun olla oma itsensä, hän on oikein suloinen mekossansa.\n11.5.2016 klo 17:32\nMyönnän että ensin katsoin kuvia sillai että täh, miksi Nompulla on mekko, mutta tosiaan miksipä ei! 🙂 toisaalta tuon ikäisistä lapsista ei välttämättä päällepäin muutenkaan voi tietää sukupuolta niin ei kiinnitä huomiota vaikka olis mekko päällä, toki ihmiset monesti olettaa tytöksi jos on. Itekin oon yrittänyt lapsille aina korostaa että saa pukeutua niinkun tykkää, olla minkälaiset hiukset vaan ja leikkiä millä vaan riippumatta siitä onko tyttö vai poika. En tiedä onko päiväkodista opittua jotenkin, mutta oma tyttöni tuntuu nyt kovasti lokeroivan asioita tyttöjen ja poikien juttuihin :/\n11.5.2016 klo 19:08\nMusta on ihan mahtavaa että ajattelet noin ja olet rohkea etkä välitä muiden mielipiteistä! 🙂\nItse olen kyllä varmaan niin vanhanaikainen, että jos minulla olisi poikalapsi nii varmaan sortuisin siihen ajatteluun, että ei pojat voi käyttää mekkoja. Mutta ehkä pystyn sinun hyvällä esimerkillä muuttua rohkeammaksi etten ajattelisi niin kuinka pojan ”pitäisi pukeutua”!\nTsemppiä Emilia sinulle ja hyvää kesää! 🙂\n11.5.2016 klo 23:18\nIhanaa, että Nomppu saa pukeutua just niin, kuin itse tahtoo. Kyllä ei pitäisi lasten genitaalien noin ylipäätään kiinnostaa ihmisiä niin paljon: mitä väliä sillä on, mihin sukupuoleen lapsi on syntymässä määritelty? (Plus ei tuon ikäisestä oikeasti edes näe päällepäin, mitä sieltä mekon alta löyyy)\n13.5.2016 klo 08:55\nIhanaa, että annat Nompun pukeutua miten haluaa. Munkin isoveli halusi lapsena pukautua mekkoon ja sai niin tehdä. Eikä hänestä tullut sen kummempaa mistä, kuin muistakaan (jos joku semmoista pelkää!).\n13.5.2016 klo 09:52\nKuinka teidän elämäntaparemontti sujuu? Onko jo paljon kiloja lähtenyt? Voisitko tehdä tästä postauksen jossain vaiheessa? Kiinnostaa kun itsellä sama projekti, hieman eri menetelmin vain 🙂\n13.5.2016 klo 11:12\nTuliko pääsykoekutsua? 🙂\n13.5.2016 klo 18:06\nIhana kuulla. Joo parkour ja varmaan muutkin harrastukset pojat käyttää sellaisia haaremi housuja jotka on leveitä keskeltä, pussimaisia ettei haittaa liikettä. Upeat juttu jos kaikki kiinnostaa, lapset on lapsia. Ja ehtii kasvaa kyllä myöhemmin. Lapsuus on impulsiivisuutta ja leikkiä ikä kaikki. Ei todellakaan pidä kieltää jos pojat haluaa kokeilla ja käyttää mistä tykkää.. Pitää itsekin suosia enemmän värejä ja kuoseja nyt esikoisella ja tulevalla pikkuveljelle. Ihanaa kesän tuloa ja makoisaa oloa


.."lähellä perusympyrää"??? perusympyrä on se osa nokan profiilia joka ei suorita nostoa. eli tahtoo meinata että kun nostaja (työntötangon ja nokka-akselin välissä) laahaa nokan ''selkäpuolta'' niin jos välys ok eikä kanna, venttiili on kiinni. eli sekä imu- että pakonokkien kärjet vuoro...\n35-0.jpg (46.29 KiB) Katsottu 2892 kertaa\nJoo mulla olis noita irtonaisia laakerikansia joku viis hyllyssä mihin pitäis tuo täälläkin kovasti kehuttu toimenpide suorittaa..\ntästä ei ole hajua onko tehty, nm. Ripa varmaan tietäisi enemmän kun hänen vanha pyörä\nOkei no hyvä jos toimii.. tuntuu vaan useimmiten noi loppupään "parannukset" olleen vaan vähemmän hyödyllisiä\nEhkä öljynpaine näissä vehkeissä sen verran vauvanjaloissa ettei jaksa runtata epäpuhtauksia kunnolla elementtiin, vaan jäävät tohon suodatinjalan poteroon ku pati on ylösalaisin\nOnko muilla tätä jakopääkopan kylkeen tällättyä patia käytössä? Käsittääkseni tän kanssa koneessa pyörii omanlainen kampura ilman linkoa. Onko tästä ihan oikeesti joku hyöty, nuo metallimujutki näköjää ei ees filsuun jää vaan putoovat toho suodatinjalan pohjalle\nNo kuinkas ne vaijerin osat on tähän asti löytynyt, ainakin allekirjoittanut on kiertänyt etsimässä jä jopa löytänytkin osia. Etujarrut vaijeri on ollut 4 mm ja moposportista, pääteholkit on pitänyt rakennella kavereiden kanssa itse messingistä sorvaten, kun alumiiniset ei kestä. Nyt on edessä Brem...\nTimoS kirjoitti: ↑31.03.2020 18:33 Tuolta 3mm vaijerille kuorta, joku vaan ostamaan 30m ja myymään metritavarana\nhttps://kauppa.mimoto.fi/product/147885 ... -musta-30m\nJumalaut ku on jerkkuu. Tarvii korkeemmat sarvet nii ei jää jämäpaloja\nYleensä japsipyörien kytkinvaijereista on saanut hyvän jarruvaijerin. Wanhat isot japsit kuten esim. Suzu GS 850 oli niin jäykällä kytkimellä että sen vaijeri oli tosi topakkaa kamaa ja sellaisen laitoin 650 uralin etujarruvaijeriksi. Eli tutki isojenjapsien kytkinvaijeri tarjouksia... Joo, muuttuj...


Lue lisää about Tanssielokuvafestivaali Loikka 21.–24.3.2013 Helsingissä\nLue lisää about Helsinki Cine Aasia -elokuvafestivaali 14.–17.3.2013 Helsingissä\nLue lisää about Levyarvostelu – Shugo Tokumaru – In Focus?\nLue lisää about Elokuva-arvostelu – Django Unchained\nOrjia, orjuuttajia, huppumiesten ensimmäinen kerhoretki, hammaslääkäri, palkkionmetsästäjiä ja paljuittain verta. Tämän kaiken ja paljon muuta löytää, kun katsoo kaksi tuntia ja kolme varttia Quentin Tarantinon ohjaamaa länkkärisplatteria hiphopin, klassisen musan ja bluesin kera. Kotomaisiin teattereihin leffa saapuu tänä perjantaina.\n17. tammikuu, 2013\nLue lisää about Keikkaraportti – Daniel Lanois, Tavastia 11.12.2012\nLue lisää about Konserttiarvio – Ismo Alanko ja RSO – Musiikkitalo 10.11.2012 (Yle Teema 6.1. ja 13.1.2013)\nLue lisää about Levyarvostelu – ZZ Top – La Futura\nJokaisessa meissä asuu pieni partamies\nKunnioittavan iän saavuttaneen ZZ Topin pumppu on hyvässä kunnossa, kalkkeutumia tai sivuääniä ei uudelta levyltä kuule, meno on juuri niin rentoa ja rouheaa kuin voi odottaa. Ei mahda mitään, takuuboogie nappaa mukaansa jammailemaan lisää aurinkoa elämään.\nLue lisää about Elokuva-arvostelu - Piin elämä - Life of Pi\nPiin elämä – usko uskomattomaan\nMitä ottaisit mukaan autiolle saarelle? Jos vastaus on tiikeri, niin nyt kävi hyvä mäihä. Ang Leen ohjaama Piin elämä kertoo nimittäin intialaispojan ja tiikerin haaksirikkotarinan. Jos ette ole vielä elokuvia suostuneet kolmiulotteisena katsomaan, niin nyt on aika, sillä elokuva on visuaalisesti upeimpia ikinä. Piin elämä saa ensi-iltansa tämän viikon perjantaina.\n18. joulukuu, 2012\nLue lisää about Levyarvostelu XL - Cinematic Fantasies, kiertue ja haastattelu, XL & Jarmo Saari\nLue lisää about Levyarvostelu - Arttu Takalo - Songsforsadpeople - Rockadillo Records\nSongsforsadpeople - mielenrauhaa jouluhälinään\nVibrafonisti ja säveltäjä Arttu Takalo kiersi loppuvuodesta soittamassa XL:n 20-vuotisjuhlakiertueella, mutta ehti putkauttaa ulos myös oman soololevyn. Levy on vekkuli sekoitus erilaisia tunnelmia joulumaisemista menneiden vuosikymmenten musiikkivideoihin.


Nutra Gold - kuivaruoka superpuhtaiden luokkien koirille, joka valmistetaan Yhdysvalloissa. Se on suunniteltu koirien päivittäiseen perusaineistukseen.Rehun yritys-tuottaja katsoo, että koiran terveys, energia ja kauneus tarjoavat rehun, johon tieteellistä lähestymistapaa sovelletaan.\nHuolimatta siitä, että koirat kestävät ja joilla on hyvä terveys, monin tavoin nämä ominaisuudet perustuvat paitsi luonnollisiin tietoihin myös säilyttämisen ja syömisen olosuhteisiin.\nKipu vatsassa ei ole vain yhden henkilön "etuoikeus". Myös lemmikkimme kärsivät. Ja selvittää, miksi heidän ahdistuneisuutensa ja tuskansa ovat paljon vaikeampia, koska koiran vatsan kouristus ei lisää puheitaan.


Ole Hyvä Saniteettipesu Eukalyptus 600 ml | Pikku Kakkunen\nOle Hyvä Saniteettipesu Eukalyptus 600 ml\nOle Hyvä saniteettipesuaine on tehokas ja ympäristöystävällinen kylpyhuoneen kaikille pinnoille. Etikka irrottaa pinttyneenkin lian WC:n ja kylpyhuoneen keramiikka- ja teräspinnoilta ja aito eteerinen eukalyptusöljy jättää raikkaan tuoksun. Aine on täysin biohajoava.\nAnnostelu: Laimennettuna noin 30 ml 5 litraan vettä.\npH noin 3.\nAinesosat: Kookosöljy-yhdiste > 5 %, Sokeritensidi > 5%, Etikka < 5%, Merisuola < 5%, Natriumbentsoaatti < 5%, Eteerinen öljy < 5%.\nVaroitus. Ärsyttää voimakkaasti silmiä. Säilytä lasten ulottumattomissa. Pese kädet huolellisesti käsittelyn jälkeen. Jos kemikaalia joutuu silmiin: Huuhdo huolellisesti vedellä usean minuutin ajan. Poista piilolinssit, jos sen voi tehdä helposti. Mikäli silmä-ärsytys jatkuu: Hakeudu lääkäriin.


Pelien tai sovellusten asennusongelmien vianmääritys | Xbox One\nTällä sivulla kerrotaan, mitä sinun pitää tehdä, jos kohtaat Xbox One -sisällön lataamisessa ongelmia.\nHuomautus Jos näet tietyn virhe- tai tilakoodin, voit etsiä ongelman ratkaisemiseen liittyviä tietoja käyttämällä virhe- ja tilakoodien hakusivun hakuruutua.\nLataus ei käynnisty tai se epäonnistuu\nLataus vie kauan aikaa tai ei lataudu kokonaan\nKokeile seuraavia ratkaisuja, jos lataus ei käynnisty tai epäonnistuu.\nRatkaisu 2: Kirjaudu sisään oikealla Xbox-profiililla\nVarmista, että olet yhteydessä Xbox Liveen ja että olet kirjautunut sisään sisällön ostamiseen käytetyllä profiililla.\nRatkaisu 3: Tarkista kiintolevytila\nKatso Xbox One -konsolin ilmoitukset ja varmista, että kiintolevyllä on tarpeeksi tilaa sisällön asennusta varten. Toimi näin:\nAvaa opas ja siirry kohtaan Järjestelmä > Sovellus- ja järjestelmäilmoitukset.\nTarkista, onko siellä mitään ilmoituksia, joissa todetaan, että kiintolevytila on vähissä tai että se ei ole käytettävissä. Xbox One ilmoittaa kiintolevytilan vähyydestä.\nJos näet kiintolevytilan vähyyttä koskevan ilmoituksen, sinun on vapautettava tilaa poistamalla sisältöä tai lisäämällä ulkoinen asema. Lisätietoja ulkoisen tallennuslaitteen ottamisesta käyttöön ja hallinnasta on ohjeaiheessa Tallennuksen hallinta Xbox Onessa.\nLisätietoja kohteiden poistamisesta kiintolevyltä on ohjeaiheessa Xbox One -pelien tai -sovellusten poistaminen kiintolevytilan vapauttamiseksi.\nRatkaisu 4: Tarkista järjestelmäpäivitykset\nJos kohtaat ongelmia, kun yrität ladata Xbox One -pelin tai -sovelluksen, sinun on ehkä päivitettävä konsolisi. Jos näet esimerkiksi Download stopped (Lataus pysäytetty) -virheen, sinun on mahdollisesti asennettava päivitys, ennen kuin latauksen voi suorittaa loppuun.\nVoit tarkistaa päivitysten saatavuuden seuraavasti:\nValitse Järjestelmä > Asetukset > Järjestelmä > Päivitykset.\nJos päivityksiä on tarjolla, ne näkyvät vasemmalla olevasta valikosta. Muussa tapauksessa näet sanoman No console update available (Konsolipäivityksiä ei ole saatavilla).\nJos lataaminen kestää pitkään tai sitä ei suoriteta loppuun, kokeile ohjeaiheessa Pelien tai sovellusten hitaan latautumisen vianmääritys Xbox Onessa annettuja ratkaisuja.\nHaluatko ottaa yhteyttä tukeen ongelman "Pelien tai sovellusten asennusongelmien vianmääritys Xbox Onessa" vuoksi, jota koskevaa sisältöä olit lukemassa, vai jonkin toisen ongelman vuoksi?


Suloinen mahdollisuus hukattiin - Koripallo - Ilta-Sanomat\nSuloinen mahdollisuus hukattiin\nJulkaistu: 31.8.2014 2:36\nHuh, huh! Mitä me näimmekään koripallon MM-avauksessa? Jotain paljon pahempaa kuin osasimme odottaa.\nNäimme USA:n atleettisen joukkueen upean näytöksen - juuri niin kuin pitikin. Mutta Suomen pelokas asenne ja kädetön heittopeli olivat painajaismaista katsottavaa.\nSe oli suuri sääli. Susijengi hukkasi suloisen mahdollisuutensa näyttää NBA-tähdille, itselleen, faneilleen ja koko maailmalle kovaa luonnetta ja laatua.\nTietysti USA:n hektisessä puolustusprässissä tuli kiire, jota leimasi riistojen sekä korkeiden blokkien jatkuva uhka. Mutta oli se korirengas silti saman kokoinen kuin aina ennenkin. Suomen toisen neljänneksen 17 prosentin "tarkkuus" pelitilanneheitoissa on jotain aivan käsittämätöntä.\nJenkit olivat pelin kaikilla osa-alueilla ylivertaisia, se on fakta. Mutta arka ja koulupoikamainen Suomi sai heidät näyttämään jopa paremmilta kuin mitä he olivatkaan.\nArka ja koulupoikamainen Suomi sai jenkit näyttämään jopa paremmilta kuin mitä he olivatkaan.\nAvausjakson 42 pisteen tappiossa ole mitään selittelemistä. Silti pitää nähdä se selkeä parannus, jonka Susijengi teki toisella jaksolla. Pukuhuoneesta tuli parketille joukkue, joka todisti osaavansa pelata koripalloa.\nTakkiin tuli enää 18 pistettä(!) lisää. Se on täysin sallittu määrä maailman parasta joukkuetta vastaan.\nPetteri Koponenhttps://www.is.fi/haku/?query=petteri+koponen oli ainoa, joka saa selkäsaunasta puhtaat paperit. Hänen johtaessaan peliä Suomen hyökkäyksissä oli sentään jotain järkeä.\nToisella jaksolla Koposen heittokin alkoi pudota - tai hän päätti alkaa ratkaista itse. Joka tapauksessa "Petsku" osoitti olevansa Suomen joukkueessa omaa luokkaansa henkilökohtaisten taitojensa ja henkisten avujensa ansiosta.\nSumma summarum: kohuttu MM-avaus hävittiin rumasti. Suomen turnaus voi alkaa.


Aerobic-mestari Piili lopettaa uransa - Urheilu - Ilta-Sanomat\nAerobic-mestari Piili lopettaa uransa\nUrallaan neljä maailmanmestaruutta ja neljä Euroopan mestaruutta voittanut Tiia Piili on päättänyt lopettaa kilpauransa.\nTiia Piili keskittyy nyt muihin asioihin kuin kilpailemiseen.Kuva: IS/ Tuomas Selänne\n4.12.2006 14:39 | Päivitetty 4.12.2006 15:53\n27-vuotias Piili kypsyi lopettamispäätökseen lokakuussa Rotterdamissa järjestettyjen MM-kisojen jälkeen. Piili voitti Hollannissa uransa neljännen maailmanmestaruuden aiemmin samana vuonna tulleen Euroopan mestaruuden jatkoksi.\n- Olen tehnyt joka vuosi yhteenvedon kaudesta. Ennen on aina riittänyt motivaatiota jatkaa, mutta nyt maha oli liian täynnä. Oli kylläinen olo, Piili kertasi STT:lle puhelimitse.\nPiili ehti voittaa kymmenvuotisella kilpaurallaan Fisaf-liiton maailmanmestaruudet vuonna 2001, 2004, 2005 ja 2006.\nSamoihin vuosiin osuivat myös EM-kultamitalien kaudet. Kaikkiaan Piili voitti 14 arvokisamitalia, joista ensimmäiset, EM- ja MM-hopeat, vuonna 1999. MM-hopea tuli tuolloin Helsingin kotikisoista Tuuli Matinsalon perintöprinsessana.\n- Olen tyytyväinen siihen, mitä olen saavuttanut ja siihen, mitä olen urallani oppinut, Piili sanoi.\nOppimillaan asioilla hän tarkoitti aerobicin eri osa-alueisiin liittyviä juttuja, muun muassa teknistä taitoa ja koreografiaa. Piili oli alallaan huippu, kuten suvereenit mestaruudet kertoivat.\nPiilin lopettamispäätös on sen verran tuore asia, että hän ei ole ehtinyt vielä tuntea haikeutta uran päättymisestä. MM-kisojen jälkeen hän on kuntoillut, mutta uuden koreografian tekoon hän ei vielä ehtinyt ryhtyä.\n- Ehkä haikeus tulee sitten, kun muut lähtevät ensi syksynä MM-kisoihin, Piili ennakoi.\nAikaa muullekinkuin urheilulle\nPiili on ollut täysipäiväinen urheilija viime vuodet, sillä opintojen pariin hän ei ole juurikaan ehtinyt. Opinto-oikeus hänellä on Jyväskylän yliopistoon englannin kielen opintoihin.\n- En edes muista, kuinka paljon minulle on kertynyt opintoviikkoja. Olen opiskellut oikeasti vain yhden lukuvuoden, vuonna 1999 opintonsa aloittanut Piili kertoi.\nSe, jatkaako Piili englannin opintojaan vai vaihtaako hän jollekin muulle alalle, on vielä avoinna.\nUusista ajankäyttötoiveista huolimatta Piili ei aio kokonaan jättää aerobicia, sillä kysyntää riittää.\n- Olen saanut yhteydenottoja, joissa minulta on pyydetty koreografia-apua. Pitää katsoa, riittääkö minulta ideoita muille, Piili sanoi.


Drone-tutkan testaus alkaa Yhdysvalloissa - Geek Tech Online\nDroneen vastainen tutkatutkimus aloitettiin Yhdysvalloissa\nFederal Aviation Administration (FAA) arvioi useita drone-ilmaisujärjestelmiä\nlentokoneita lentokentille. Virasto testaa vähintään 10 tekniikkaa ja järjestelmää, jotka on suunniteltu paitsi havaitsemaan droneja myös vähentämään niiden mahdollisia riskejä. Testit alkavat vuonna 2021 osana viraston tutkimusohjelmaa miehittämättömien ilma-alusten vaikutusten havaitsemiseksi ja lieventämiseksi.\nEnsimmäiset testit suoritetaan teknisessä keskuksessaFAA, joka sijaitsee New Jerseyn Atlantic Cityn kansainvälisen lentokentän vieressä. Sen jälkeen virasto laajentaa kokeilujaan vielä neljälle lentokentälle Yhdysvalloissa. FAA pyytää kiinnostuneita yrityksiä, jotka työskentelevät drone-ilmaisujärjestelmien parissa, toimittamaan tekniikkansa 45 päivän kuluessa.\n”Miehittämättömien ilma-alusten lukumäärästä lähtienlentokoneiden ilmatila jatkaa kasvuaan, ei ole yllättävää, että myös miehittämättömien ilma-alusten tekniikoiden saatavuus on lisääntynyt. Meidän on testattava nämä järjestelmät ja aloitettava niiden käyttö lentokentillä ja muilla strategisilla paikoilla. "\nVirasto on testannuttekniikkaa, mutta he eivät soveltaneet mitään menetelmistä. FAA: n vuoden 2018 uudelleenvaltuutusta koskeva laki on kuitenkin pakottanut viraston varmistamaan, että drone-ilmaisutekniikat eivät häiritse lentokenttien turvallista toimintaa.\nAikaisemmin tuli tunnetuksi, että Tomskin tutkijatAmmattikorkeakoulu (TPU) kehittää vuoteen 2022 mennessä tekoälyn oppimisalgoritmeja, joita käytetään miehittämättömissä ajoneuvoissa, mukaan lukien ajoneuvot. Kehittäjä huomautti, että tällaisia algoritmeja on jo olemassa, mutta ne ovat yritysten henkistä omaisuutta. Samanaikaisesti TPU-tuote valmistetaan universaalilla alustalla Unity, kehittäjät aikovat tehdä sen julkisesti saataville.\n- Kävi ilmi, miltä muinaisella Marsilla oli\n- Luotu tapa hävittää loiset estämällä kaikki niiden metabolian reitit\n- IBM julkistaa tehokkaimman kvantitietokoneen\nHalvempi Tesla Model X: Cadillac Lyriq -sähköinen crossover alkaa alle 60 000 dollarilla\nXiaomi Mi A3 sai vihdoin Android 10: n\nNäyttää uuden edullisen Xiaomi Redmi Note 10 -älypuhelimen ulkonäön\nRetroarvostelu: Fruit Ninja -peli\n"Viimeinen jääalue" voi pian irtautua ja kaatua Atlantin saarelta\nMuistatko, kun Xiaomin lippulaivat olivat halvempia kuin muut hienot älypuhelimet? Nuo ajat ovat palanneet!\nTutkijoiden mukaan miehet, joilla on vanhempia veljiä, tulevat todennäköisemmin homoiksi\nMilloin A12 (X) -laitteiden jailbreak tulee esiin?\nTähtitaivaalle kartoitettiin 700 miljoonaa kohdetta


LG:llä vahva ensimmäinen vuosineljännes – MobiiliBlogi\nLG on eilen julkistanut ensimmäisen vuosineljänneksen luvut, joista selviää, että LG:n matkapuhelimet käyvät kaupaksi paremmin kuin koskaan aiemmin. Matkapuhelinten myynti viime vuoden vastaavaan ajankohtaan verrattuna kasvoi 35.7 prosenttia. Yhtiö teki myös oman ennätyksensä toimittamalla yhteensä 24.4 miljoonaan matkapuhelinta.\nLG kertoo, että erityisesti lippulaivamallit, kuten Viewty, Voyager ja Venus ovat myyneet hyvin. Yhtiö pärjäsi hyvin myös kehittyvillä markkinoilla (Aasia, Kiina, Lähi-itä), jossa myynti nousi 36 prosenttia. USA:ssa ja Koreassa myynti nousi 18 prosenttia.\nLisää tietoa tuloksesta löytyy LG:n tiedotteesta.


Huulipunat järjestykseen - On my way\nkauneus, lifestyle, ostokset, sälä\nNyt olisi luvassa pieni vinkkeli meikkeihin ja niiden säilytykseen liittyen. Mua on jo todella pitkään ärsyttänyt se, että omistan aika paljon huulipunia mutta koskaan en löydä sitä sävyä mitä milloinkin tahtoisin käyttää. Aina ne on jossain siellä ”toisessa meikkipussissa” tai kaapin perukoilla. Olen siis suomeksi sanottuna kaivannut loogisempaa säilytystä meikeille, etenkin niille punille.\nTähän tuli sattumoisin aika puskista ratkaisu, nimittäin bongasin eilen Tigerista telineen jossa on juuri huulipunien kokoiset lokerikot. Jes, täydellinen! Tuohon muoviseen lokerikkoon mahtuu siis yhdeksän huulipunaa, joten jo parikin noita vaikka ihan siellä kaapissa auttaa aika huikeasti löytämään lemppari punan kullekin päivälle. Tokikin jos huulipunat ovat jo ennestään sopivassa järkässä niin luovuus vaan kehiin mitä kaikkea tuohon telineeseen voi laittaa. :) Sanoisin, että passeli myös meikkivoiteille, joillekin siveltimille, ponnareille, pinneille, koruille jne. Oon ihan fiiliksissä tästä! :D Hintaa oli vaivaiset kolme euroa, joka ei munkaan säästöbudjettia kaada!\nOnko joku muukin bongannut tämän kätevyyden?\n8 vastausta artikkeliin “Huulipunat järjestykseen”\nJes! Mä oon etsinyt just ton tyyppistä ja löysinkin, mutta hintaa sillä vaan oli montakymmentä euroa, joten jätin ostamatta. Käynpäs hakemassa mahdollisimman pian itsellenikin tuollaisen! :D\nJee! Toi on kyl kätevä!! :)\nToi on kyllä käytännöllinen! :) ja tarpeellinenkin. ;)\nMoikka!! Kiitos vinkistä :)\nViitsitkö mitenkään linkittää tuon rasian tähän ..? Etsin vaikka ja mitä tuolta sivuilta ja eeei vaan löydy :D\nApua, ei kai tuota löydy edes netistä? :O Mä siis ostn sen ihan Tigerin liikkeestä. :)\nMoi! Olit kommentoinut Essin blogiin siitä, että sut on joskus ryöstetty solkussa. Mikä solkku oli kyseessä, kauan tästä on ja miten pääsit kotiin sieltä? Itse käyn kerran kuussa juuri noissa itsepalvelusolkuissa ja oon aina luullut, että lukot pitäisi varkaat poissa.\nMoikka, se oli Manskun solkku, sijaitsee siinä Jäähallin lähellä. Hitsiläinen, kun en tosiaan muista edes nimeä… Aikaa on kaksi vuotta ja pääsin himaan poliisikyydillä. :D Ilman alushousuja, kengät jäi ja teeppari jonka pystyin onneksi pukemaan päälle. Joo no siis nehän saa aika keposeen väännettyä auki jos on vaan semmonen veskilukko… Oli kyllä tosi ikävä kokemus ja jäi traumat ja tosiaan vietiin kaikki lompsaa ja kännyä myöten.


Motorola E40 | Elisa Yrityksille\nMotorola E40 antaa sinun nauttia sisällöstä mahdollisimman realistisella tavalla huikean 6,5 tuuman 90 Hz HD+ -näytön avulla. Kestävä 5000 mAh akku takaa virtaa koko päiväksi ja nopealla sormenjälkilukijalla pidät tietosi turvassa. UNISOC T700 -prosessori mahdollistaa mielikuvituksellisen käyttökokemuksen.\nMotorola E40 4GB/64GB Carbon Gray\n24 kk sopimus, kokonaishinta 120,00 €, alv 0%\nMotorola E40 - nopeaa suorituskykyä kompaktissa paketissa\nTarkka 6,5 tuuman 90 Hz HD+ - näyttö\n48 MP kolmikamerajärjestelmä\nSuuri ja kestävä 5000 mAh akku\nMotorola E40 on erinomainen älypuhelin tehostamaan luovuuttasi ja tekemistäsi enemmän kuin koskaan ennen. Huipputarkalla 48 MP:n kolmikamerajärjestelmällä voit ottaa terävämpiä ja kirkkaampia valokuvia sekä videoita päivällä tai yöllä - missä tahansa ympäristössä ja missä tahansa valaistuksessa. Voimakkaan kahdeksanytimisen prosessorin nopea suorituskyky on ensiluokkainen ja saat tukea eri askareisiin päiväsi ohelle.\nE40:n avulla ihailet loistavia kuvia ja sisältöä ultra-wide 6,5 tuuman HD+ -näytöltä. 90 Hz:n näytön virkistystaajuudella ei ole käytännössä ollenkaan viivettä, joten pyyhkäisyt ja sisältö ovat erittäin sujuvia. Lisäksi kestävällä akulla voit toimia yli 40 tuntia yhdellä latauksella. Pyydä Google Assistantilta vastauksia yhdellä kosketuksella. Puhelimessa on nopea ja turvallinen sormenjälkilukija.\nOletko kuluttaja? Tilaa tästä Motorola E40\n6.5 tuuman 90 Hz HD+ -näyttö\nTakakamerat: 48 MP pääkamera (f/1.79) + 2 MP syvyyskamera + 2 MP makrokamera\n4 GB käyttömuisti\n64 GB sisäinen tallennustila\n165.1 x 75.6 x 9.1 mm


Valveutuneisuuden olematon keveys – Groteski Magazine\nValveutuneisuuden olematon keveys\nValveutuneisuus on nykypäivää. Informaatiotulvassa on tiedettävä jatkuvasti, mitä tapahtuu milloinkin. Valveutunut ihminen on tietoinen maailman vääryyksistä ja potee niistä lamaannuttavaa maailmantuskaa. Käytännön toteutus on kuitenkin ongelma. Jos valveutuneisuuteen riittäisi luomuhedelmien suosiminen ja Amnestyn kuukausilahjoitus, ei tätä juttua tarvitsisi kirjoittaa.\nTEKSTI Vilma Ikola & Kerttu Skyttä\nKUVAT Iisa Pappi\nValveutumisen määritteleminen on vaikeaa. Arkikielessä emme liberaalin yliopistokuplamme sisällä miellä rasistimöyhöttäjiä valveutuneiksi. Heille taas me olemme laput silmillämme kulkevia lampaita Ylen ja Helsingin Sanomien paimensauvan juurella. Kenen arvojen mukaan valveutuminen tulisi määritellä?\nTermillä tarkoitetaan usein yhteiskunnallisen vääryyden huomaamista. Mutta mikä on vääryyttä? Joillekin se on ilmaisten muovipussien jaon loppumista, toisille kaikki apartheidiä pienemmät ongelmat ovat vain mielipidekysymyksiä. Vääryyden kokemus on hyvin subjektiivinen, joten todennäköisesti jokainen kokee olevansa jollain tavalla valveutunut. Rasismia mielenosoituksissa vastustava, omat etuoikeutensa tiedostava ihminen nähdään helposti valveutuneena. Kuitenkin joku voi kokea olevansa hereillä tunkiessaan LED-valot korviinsa ja lukiessaan pseudotieteellisiä biohakkerointiblogeja oman kotinsa suojissa.\nTalous- ja sosiaalihistorian professorin Antti Häkkisen mukaan valveutuneisuus on ennen kaikkea yhteiskunnallista herkkyyttä ja näkemystä siitä, miten asiat voisivat olla paremmin. Valveutunut ihminen on halukas puuttumaan epäkohtiin ja ehkä jopa vaarantamaan itsensä; esimerkkinä Häkkinen mainitsee Lääkärit ilman rajoja -avustusjärjestön.\nVANHOINA HYVINÄ aikoina eristäytyneessä Suomessa kansan huolia olivat suon syvyys, kuokan kunto ja Jussin alkoholismi. Globalisaation johdosta maantieteellinen eristäytyneisyys merkitsee kuitenkin yhä vähemmän, ja suuren maailman ongelmat ovat löytäneet tiensä satavuotiaaseen Suomeenkin. Nyt pitäisi juhlahulinan pyörteissä murehtia myös Myanmarin rohingya-vähemmistöjen kohtaloa, Espanjan tulevaisuutta sekä rapakon takana riehuvan Twitter-presidentin uhitteluja. Aika ei tunnu riittävän kaikesta ahdistumiseen. Olo on voimaton, kun joutuu huomaamaan, ettei Kim Jong-unin jatkuvan palautteen lomaketta löydy googlettamalla.\nTiedon lisäämään tuskaan on löytänyt ratkaisun Motivaatiomies, HR-alalla toimivan Jesse Kinnusen kieli poskessa luotu supersankarimainen alter ego. Motivaatiomies kirjoittaa blogia ja tekee podcasteja. Yhdessä kirjoituksessaan hän suosittelee lopettamaan uutisten seuraamisen. Netistä löytyy useita vastaavia kannanottoja, joissa toistuu yleensä sama kantava ajatus: maailmantuskassa rypeminen ei auta ketään. Kinnusen mielestä maailmantuskaa käsittelevää keskustelua leimaa usein valittaminen – asioiden huonoa tilaa tyydytään päivittelemään olematta valmiita tekemään mitään muutoksen eteen.\nKinnuselle valveutuneisuus on oppimista, toimintatapojen muuttamista uuden tiedon perusteella. Motivaatiomiehenä hänen tehtävänsä on auttaa ihmisiä hyödyntämään täyden potentiaalinsa ja parantamaan elämänlaatuaan. Tämä saattaa hänen näkemyksensä mukaan edellyttää silmien tietoista sulkemista itselle epärelevantilta tuntuvalta informaatiolta. Kinnusen mielestä medioiden välittämä tieto on aina vinoutunutta eikä siten anna todenperäistä, kokonaisvaltaista kuvaa maailman tilasta. Ei siis ole tarkoituksenmukaista altistaa itseään tälle hyödyttömälle ja ahdistavalle tiedolle, ellei sitä aidosti tarvitse esimerkiksi työssään. Näkökulmasta riippuen Motivaatiomies onkin joko enemmän hereillä kuin kukaan meistä, tai sitten vain leikkii prinsessa Ruususta.\nONKO YKSILÖLLISTYVÄSSÄ maailmassa uhkana, että jotkut yhteiskunnalliset ongelmat saavat tulevaisuudessa vähemmän huomiota ihmisten pohtiessa yhä enemmän omaa elämäänsä?\nHäkkisen mukaan ei. Hänestä yksilöllistymisen taustalla on nimenomaan huoli yhteiskunnasta, ja etenkin nuoret ovat laajasti ja realistisesti valveutuneita maailman tilasta. Tätä väitettä tukee myös tuorein, vuoden 2016 nuorisobarometri, jonka mukaan 85 % nuorista uskoo tulevien sukupolvien kärsivän, jos kuluttamisemme jatkuu samanlaisena. Nuorison leimaaminen välinpitämättömiksi oman edun tavoittelijoiksi liittyy Häkkisen mukaan sukupolvelta toiselle siirtyvään vallankäytön tapaan, jossa nuorista puhutaan aina rasitteena ja uhkana.\nHäkkinen toivoisi ihmisten olevan valveutuneempia menneisyydestä, sillä historian tuntemus auttaa asioiden suhteuttamisessa. Esimerkiksi nykypäivän pakolaiskeskustelussa unohtuu hänen mukaansa usein se, kuinka suomalaisiakin on kautta aikain lähtenyt pakolaisiksi milloin ideologisista syistä, milloin köyhyyden vuoksi.\nValveutuneisuuden historiassa Häkkinen mainitsee käännekohdaksi Vietnamin sodan, joka käänsi suomalaisten katseet kotimaasta maailmalle. Samaan aikaan nousi keskusteluun kysymykset maailman köyhyydestä ja nälänhädästä. Syntyi altruistinen ajatus siitä, että valveutuneisuus voisi olla omia etuja tärkeämpää. Tuota aikaa, omaa nuoruuttaan hän kutsuu ”esivalveutuneisuuden ajaksi”. Häkkinen korostaa, että nykypäivänä asiat nähdään muun muassa konkreettisemman ja luotettavamman tiedon vuoksi syvemmin kuin koskaan aikaisemmin.\nHäkkinen varoo yleistämästä valveutuneisuutta eri vuosikymmenillä ja haluaa painottaa, että joka aikakautena on elänyt erilaisia ihmisiä. Kuitenkin hän varovasti mainitsee 1980-luvun jälkipuoliskolla näkyneen laskun suomalaisten valveutuneisuudessa. Nousukauden aikana yhä useampi sulkeutui maailmalta ja päätti keskittyä lähinnä oman hyvinvoinnin ja vaurauden lisäämiseen. 1990-luvun alun lama pysäytti kehitykseen ja Häkkisen sanoin tällöin palattiin takaisin “elämän perusasioiden äärelle”.\nVALVEUTUNEISUUTTA VOI pitää elämän perusasiana, itseisarvona, mutta kuinka usein valveutuneisuus johtaa tekoihin asti ja mitä siihen vaaditaan? Korreloiko tieto auttamishalun kanssa? Valveutuneisuudesta ei ole tehty juurikaan tutkimuksia, mutta sosiaalipsykologiassa ihmisten asenteiden ja käyttäytymisen välistä suhdetta on tutkittu pitkään. Tulokset ovat olleet vaihtelevia, mutta suurin osa tutkijoista on sitä mieltä, ettei asenteiden ja käyttäytymisen välillä ole korrelaatiota. Voidaanko tästä päätellä, että valveutuneisuus ei lisää esimerkiksi ihmisen taipumusta puuttua epäkohtiin? Mitä maailmantuska saa konkreettisesti aikaan ihmisissä?\nKaikille maailmantuska ei ole motiivi auttaa muita. Esimerkiksi myyttiselle taiteilijanerolle tunne toimii luovuuden lähteenä. Mitä suurempi kärsimys, sitä suurempi taiteilija. Muistellaan vaikkapa Frida Kahloa: masennuksen riivaama taiteilija on yhä tyyli-ikoni ja hänen töitään printataan yhä ihaillen puhelimien kuoriin. Ernest Hemingwayn, ahdistuneen juopon, tekstit tyydyttävät yhä melankoliannälkäisiä. Tuska, joka on pakko saada ulos, ajaa purkamaan tuntoja sopivaan mediaan. Onnellinen ihminen ei koe tarvetta muutokselle, eikä toisia ihmisiä kiinnosta yksilön onni vaan kärsimys. Sillä, johtuuko tuska parisuhdeongelmista vai nälänhädästä, ei ole niinkään väliä, kunhan kyyneleet virtaavat ja sydänalaa painaa.\nVoiko maailmantuska jopa vähentää ihmisen halua, ja ennen kaikkea kykyä, auttaa? Emootiotutkimusta tekevä sosiaalipsykologian yliopistonlehtori Mia Silfver-Kuhalampi kertoo empatiatyypistä nimeltään personal distress. ”Tätä tunnetta kokiessaan ihminen ahdistuu toisen ahdistuksesta. Se on hyvin tyypillistä pienille lapsille, jotka eivät vielä kunnolla erota omaa minuuttaan muista. Yleensä psyykkinen kehitys johtaa siihen, että ihminen pystyy kokemaan empatiaa ilman, että itse kokee sietämättömiä epämiellyttäviä tunteita.”, Silfver-Kuhalampi selittää. Hänen mukaansa osa ihmisistä on kyvyttömiä säätelemään negatiivisia tunnetilojaan riittävästi, mikä johtaa sekä mielipahan, että siitä kärsivien välttelyyn. Pimennossa eläminen voi siis olla tapa selvitä omasta kehittymättömyydestään.\nAIKAA EI ole hektisessä maailmassa hukattavaksi, joten myös valveutuneisuudella tulee olla monille ihmisille jokin tarkoitus. Yksi tavoite voi olla oman sosiaalisen statuksen nostaminen; valveutunut ihminen yksinkertaisesti pysyy paremmin mukana keskusteluissa. Olemalla valveutuneita pystymme jaottelemaan itsemme ”me” vastaan ”muut” asetelmassa niihin, jotka välittävät. Toiseuden vahvistaminen palvelee oman mielenrauhan säilymistä.\nKinnusta tietämättömyys kahvipöytäkeskustelussa ei kuitenkaan häiritse, sillä ”aina voi kysyä”. Hänelle tietämättömyydessä ei ole kyse statuksesta, vaan hyvinvoinnista. ”Asiaa voi miettiä puhtaan utilitaristiselta kannalta. Jos mietin huonoa omaatuntoa ja minulta lähtee siitä päivän vibe, mikä puolestaan vie energiaa pois työstä, jossa voisin auttaa muita ihmisiä, niin tuloshan on netto-negatiivinen.” Hän korostaa, ettei nykymaailmassa jää kuitenkaan ilman tietoa ajankohtaisista asioista, sillä käytännössä aina joku kertoo tärkeimmät tapahtumat esimerkiksi työpaikan kahvihuoneessa. Tämäkin tieto on toki vinoutunutta, joten tiedonhankinta vaatii vastaanottajalta aina media- tai ihmislukutaitoa. Halutessaan tietää jostain aiheesta enemmän, Kinnunen suosii proaktiivista tiedonetsintää passiivisen vastaanottamisen sijaan. Lähteinä toimivat tällöin esimerkiksi kirjat, tutkimukset ja podcastit, joiden tekijöihin Kinnunen luottaa. Hän ottaa siis tietoisen tauon uutisten tuomasta maailmantuskasta.\nMyös Häkkinen myöntää kaipaavansa välillä aikalisää. Nykymaailmassa voi joskus olla parasta suojata itseään pahuudelta: “Ihminen ei vain kestä kaikkea. Se maailmantuska on niin vahva.” Pysyvää sulkeutumista Häkkinen ei kuitenkaan pidä tavoiteltavana tai edes kovin inhimillisenä tilana, sillä hänestä etenkin aktiivinen puuttuminen epäkohtiin on osa ihmisyyttä. Ongelmista lukeminen tai kirjaviisaus ei kuitenkaan riitä, vaan Häkkinen sanoo valveutuneen ihmisen olevan ennen kaikkea maailmaa kokenut, ”sydämeltään viisas”. Kokemuksia keräämällä kehittyvät keinot eri tapahtumien tulkitsemiseen ja ihminen pystyy näkemään ikään kuin uutisten lävitse.\nMia Silfver-Kuhalampi jatkaa samalla linjalla. Hänen mukaansa pieni maailmantuska on vain tervettä, jos se motivoi hyviin tekoihin. Toisaalta liikaa vastuuta itselleen keräävä ihminen saattaa huomaamattaan keskittyä vain muiden ihmisten auttamiseen ja maailmantuskissaan laiminlyödä omat tarpeensa. Tällöin voi Silfver-Kuhalammen mukaan miettiä, mikä olisi kohtuullinen määrä auttamista, jos kyseessä olisi jokin toinen ihminen. Maailmantuskaa poteva henkilö on nimittäin usein ankarampi itselleen kuin muille. On siis hyvä palata Häkkisen ajatukseen inhimillisyydestä: on oltava inhimillinen muille, mutta myös itselleen.\nTOISAALTA HYVÄÄ tarkoittavan, valveutuneenkaan ihmisen ei ole aina helppo tehdä oikeita valintoja. Toki maailmantuskaa on helppo lievittää omilla kulutusvalinnoillaan: ostamalla vähemmän, eettisempää ja ekologisempaa. Erityisen hyviä valintoja ovat tuotteet, joita ostamalla sinä, korkeakoulutettu ihmiskunnan kruunu tarjoat samanlaisen kehitysmaassa asuvalle kouluttamattomalle raukalle. Tätä mallia noudattaa esimerkiksi kengistään tunnettu TOMS. Kengät mulle, kengät sulle, kengät kaikille kuin Oprahissa konsanaan. Hyvä ihminen heittää vanhat ruotsalaisen halpaketjun vaatteet UFF:n keräyslaatikkoon ja kipittää kotiinsa heikompia auttavissa tossuissaan. Maailma kiittää ja hyvä ihminen voi nukahtaa seksuaalivähemmistöjen oikeuksien puolesta kirkuviin lakanoihin rauhallisin mielin.\nTotuus on kuitenkin mainospuheita ihmeellisempää: buy one give one -logiikalla toimivien yritysten avunanto on kyseenalaista, sillä lahjoittamalla saatetaan jyrätä alle paikalliset toimijat. EU:n eläinkoekieltoa kierretään testauttamalla tuotteet muualla. Farkkujen kivipesun on toteuttanut ihminen, joka tienaa viikossa aamukahvisi verran ja saa lisäksi keuhkonsa täyteen vaarallisia kemikaaleja. Valveutunut tietää tämän ja ahdistuu tajutessaan, että kaikki valinnat ovat vääriä. Pitäisi kävellä vain paljain jaloin ja lopettaa omien lumppujen lemppaaminen muiden riesaksi. Oikeastaan olisi paras luopua vaatteista kokonaan, niistä kun ei kierrätettynäkään saa mitään räsymattohalkokoria parempaa.\nHäkkisen näkemys valveutuneisuudesta sydämen viisautena onkin valonpilkahdus vaikeiden kulutusvalintojen viidakossa. Vaikka valveutuneisuudelle tulee tuskin koskaan löytymään yksinkertaista määritelmää, onnistuu Häkkinen haastattelun lopuksi tiivistämään sen kenties universaaleimman muodon: ”myötäeläminen on luonnonvara, jota toivoisi olevan enemmän.”\nPaskakuski ei haise paskalle\nPyhää ja puhetta perkeleestä


Ravintoloiden tiukat aukiolorajoitukset romuttavat kannattavuuden mahdollisuuden - Yrittajat.fi\nRavintoloiden tiukat aukiolorajoitukset romuttavat kannattavuuden mahdollisuuden\n19.4.2021 klo 14:59\nRavintolat saavat tänään aukaista ovensa myös Uudellamaalla. Tiukat rajoitukset ajavat monia ravintoloita pitämään ovensa kiinni edelleen. Lounasruokaa ulosmyyneistä ravintoloista monet avaavat asiakaspaikkoja.\nPorvoolainen yrittäjä Kai Kallio toimii yrittäjänä kahdessa ravintolassa. Bistro Sinne toimii illallisravintolana ja Fabriikki lounasravintolana. Fabriikki hoitaa myös konserttien ja esitysten väliaikatarjoilut.\n– Nyt Fabriikki on avattu lounasten osalta ja Sinne avautuu viikonloppuna lauantaiksi ja sunnuntaiksi. Vappuna ollaan auki perjantaina, lauantaina ja sunnuntaina ja sitten odotellaan uusia ohjeita, Kallio kertoo.\n– Illallisravintoloilta vedetään matto alta. En saa toimintaa omissa laskelmissa kannattavaksi mitenkään. Haluamme kuitenkin olla auki. Meille on tullut joitain kyselyjä ja toisaalta olemme antaneet alkuvuodesta etuja, joita nyt voi tulla käyttämään, Kallio sanoo.\nYrittäjät peräänkuuluttaa rajoitusten oikeasuhtaisuutta ja ajantasaisuutta\n– Elinkeinovapauden rajoitteet tulisi purkaa heti, kun ne eivät ole oikeasuhtaisia ja välttämättömiä. Nyt voimassa olevat rajoitustoimet eivät edelleenkään mahdollista kannattavaa liiketoimintaa muun muassa illallista tarjoileville ravintoloille eikä pubeille. Käytännössä tämä tarkoittaa, että osa näistä yrittäjistä on pakotettu jatkamaan sulkutilaa, eikä pääse kutsumaan työntekijöitään työttömyyskortistosta töihin, Uudenmaan Yrittäjien aluejohtaja Petri Ovaska sanoo.\nKalliolta löytyy sekä ymmärrystä että huutia päättäjille.\n– Tilanne on mikä se on. Ymmärrän varsin hyvin huolen koronaviruksen leviämisestä ja sen, että jotain sille piti tehdä, Kallio sanoo.\n– Jos katsotaan, paljonko ruokaravintoloista on tartuntoja saanut alkunsa, rajaus koskea elinkeinovapauteen on ollut kohtuuton. Olen keskustellut monen kanssa asiasta. Moni miettii, että heittää hanskat tiskiin mutta paljon on myös taistelutahtoa, Kallio kertoo.\n– Aika luova on saanut olla, että on voinut näinkin pitkälle tarpoa. Viime viikkoina Fabriikista olemme myyneet take away -lounasta ja Bistro Sinne on myynyt burgereita burgerivaunusta, Kallio kertoo.\n– Taidetehtaalla odotetaan, että konsertit ja tapahtumapuoli käynnistyisivät. Uskotaan vahvasti siihen. Näyttää siltä, että menee syksyyn, Kallio sanoo.\nAnniskelu päättyy kello 17 – AVI:n ohjeistus voimaan tänään\nAVI:n ohjeistuksen mukaan Uudellamaalla maanantaista 19.4. alkaen ravintolassa, jossa alkoholin anniskelu on päätoimiala, saa käytössä olla kolmasosa asiakaspaikoista. Anniskelun tulee päättyä kello 17 ja auki saa olla siitä tunnin eteenpäin.\nMuissa ravintoloissa käytössä saa olla puolet asiakaspaikoista. Aukiolo saa jatkua kello 19 saakka, mutta anniskelun tulee päättyä kello 17.\nAsiakkaat tulee ohjata pöytiin istumaan ja esimerkiksi tanssiminen on siten kielletty.\nKatso AVI:n ajankohtainen ohjeistus täältä >>\nTapahtuma-alan edustajat ovat huomauttaneet ministeriä roudarireiska-puheistaan jo aiemmin – ” Olisi hyvä, jos Lintilä suostuisi korjaamaan näkemyksiään”\nSulkemiskorvausta jaettiin 58 miljoonaa – Hakemuksista hylättiin seitsemän prosenttia


Kotifysioterapia - Satumaa Kotihoito & Musiikki\nSatumaa Kotihoito & Musiikki\nSatumaa Kotihoito tuo ammattitaitoista fysioterapiaa suoraan kotiisi. Tuki- ja liikuntaelinvaivoihin erikoistunut fysioterapeuttimme toteuttaa kotikäyntejä koko Kouvolan alueella.\nAsiakas voi tilata fysioterapeutin kotikäynnille joko lääkärin lähetteellä, Kymsoten myöntämällä fysioterapian palvelusetelillä tai myös ilman lääkärin lähetettä. Kotona toteutettavassa fysioterapiassa hoidamme ja kuntoutamme kaikkia tuki- ja liikuntaelinvaivoja, kuten jalkaterien, polvien, lonkkien, selän, olkapäiden ja niska-hartiaseudun kiputiloja. Kauttamme toteutuu myös operaation jälkeiset kuntoutukset, terapeuttinen harjoittelu ja esimerkiksi hieronta.\nAsiakas ei tarvitse itse erityisiä välineitä tai tarvikkeita, vaan fysioterapeuttimme tuo mukanaan hoitopöydän ja kaikki kuntoutukseen tarvittavat välineet. Kotifysioterapia on mainio vaihtoehto kaikenikäisille henkilöille, jotka kokevat fysioterapian helpoimmaksi toteuttaa omassa kodissa.\nMikäli sinulla on tarve kotona toteutettavalle fysioterapialla tai sinulla on jotain kysyttävää kotifysioterapian toteutukseen ja sisältöön liittyen, voit ottaa yhteyttä fysioterapiapalvelujemme yhteyshenkilöön.\n050 585 8554\n50€ alv 0\n60€ alv 0\n046 626 5392


Carado T339 tarjoaa uusia pohjaratkaisuja - Konepörssi.com\nCarado T339 tarjoaa uusia pohjaratkaisuja\nErityisesti aloittelevien matkailuajoneuvoharrastajien suosioon Suomessa ajanut Carado lähtee uuteen mallivuoteen päivitetyn malliston kera. Maahantuojan mukaan korkeimmat odotukset on ladattu seitsemänmetrisen T339:n harteille paljolti sen tarjoaman vuoderatkaisun ja kattavan perusvarustelun ansiosta.\nSaksassa valmistettavat Carado-matkailuajoneuvot ovat saavuttaneet Suomessa vankan ja vakaan aseman matkailuajoneuvoharrastajien parissa. Kattavat perusvarusteet tarjoavan malliston käyttäjiksi ovat valikoituneet varsinkin aloittelevat matkailuajoneuvoharrastajat yhdessä kilpailukykyisesti hinnoiteltua, mutta kuitenkin uutta autoa etsivät käyttäjät yhdessä vuokraamoiden kanssa.\nMaahantuojan mukaan niin ulkoa uuden ilmeen saanut, kuin sisältäkin raikastetun malliston vahvuutena on houkutteleva hintataso. Edullisimmillaan uuden Carado-matkailuajoneuvon omistajaksi pääsee reilun 42 000 euron sijoituksella.\nVuoden 2015 malliston suurimpana ja houkuttelevimpana uutuutena pidetään pituudeltaan alle seitsemän metrin luokkaan asettuvaa Carado T339-mallia, joka tarjoaa mallista riippuen neljä tai viisi matkustajapaikkaa ja kahdesta kolmeen makuupaikkaa. Vuode on toteutettu auton taakse keskelle asennettuna vaihtoehtona, joka tarjoaa erittäin hyvän mukavuuden.\nAlustana Carado-matkailuajoneuvomallistossa hyödynnetään kasvojenkohotuksessa käynyttä kestosuosikkia, Fiat Ducatoa. Alustan päivityksen yhteydessä autolle saatiin uusi ulkoinen ilme yhdessä parempaa toimivuutta tarjoavan ohjaamotilan kanssa. Mittariston uuden ulkomuodon lisäksi kojelautaan tuotiin muun muassa pulloteline. Myös alustaan liittyvien lisävarusteiden määrän kerrotaan kasvaneen aiemmasta. Caradon mallistossa auton vakiovarustelu pidetään maltillisena, mikä omalta osaltaan auttaa pitämään hintatason maltillisena.\nMoottorivalikoima koostuu 2,3-litraisista 115- ja 130- ja 150-hevosvoimaisista vaihtoehdoista sekä 3,0-litraisesta 180-hevosvoimaisesta vaihtoehdosta. Vaihteisto on aina kuusiportainen, kolme tehokkainta vaihtoehtoa on saatavilla myös automatisoidulla vaihteistolla varustettuna. Kuusiportaisen vaihteiston ansiosta auton ajettavuuden luvataan olevan hyvällä tasolla kaikkien moottorivaihtoehtojen yhteydessä. Maahantuojan mukaan 150-hevosvoimaisen moottorin uskotaan nousevan Suomessa suosituimmaksi vaihtoehdoksi.\nKasvonsa pesseen alustan lisäksi myös matkustamotiloja on viilattu monin paikoin käyttäjälähtöisempään suuntaan muun muassa verhoilumateriaaleja uudistamalla ja energiatehokasta LED-valaistusta lisäämällä. Samalla pesutiloihin on tehty myös vaativan käyttäjän silmää miellyttäviä uudistuksia. Useaa käyttäjää kiinnostava yksityiskohta on viidennen, turvavöin varustetun istuimen löytyminen lisävarustelistalta. Maahantuojan mukaan esimerkiksi uutuusmalli T339 on rekisteröitävissä B-kortilla ajettavaksi, kokonaismassaltaan alle 3,5 tonnin autoksi myös viisipaikkaisena.\nKaikissa mallivuoden 2015 Carado-malleissa on vakiovarusteena aiemmin lisähintaan tarjolla ollut viiden vuoden tiiveysturva. Perushintaan kuuluva tiiveysturva edellyttää vuosittain tehtävää tarkastusta valtuutetussa huoltoliikkeessä.\nCaradon maahantuojana Suomessa toimii CMC Finland Oy, joka on tehnyt ja pyrkii jatkossakin tekemään aktiivista työtä jälleenmyyjäorganisaation kehittämiseksi. Tällä hetkellä myyntiorganisaatioon kuuluu pääkaupunkiseudulla toimiva Touring Cars sekä useiden toimipisteiden turvin eri puolilla maata toimiva Rinta-Joupin autoliike. Jälkimarkkinoinnin merkitys korostuu alati ja CMC Finland Oy:n maajohtaja Esa Lehdon mukaan elinkaaripalveluita tarjotaan muun muassa kaikissa Rinta-Joupin matkailuajoneuvopisteissä sekä useissa paikallisissa, ajoneuvojen huoltoon ja korjaamiseen erikoistuneissa paikallisissa toimipisteissä.


Luokkakokous 2 jättimenestys – rikkoi taas merkittävän rajapyykin! – Stara\nLuokkakokous 2 jättimenestys – rikkoi taas merkittävän rajapyykin!\nViihdeuutiset 18.11.2016, 13:30 · Stara.fi\nLuokkakokous 2 – Polttarit -elokuva on ylittänyt 200.000 katsojan rajapyykin. Elokuva on saanut eilisiltaan mennessä 200.545 katsojaa ennakot mukaan lukien. Luokkakokous 2 tuli ensi-iltaan 2. marraskuuta, joten rajapyykki ylittyi hieman yli kahdessa viikossa.\n– Naiset vie, miehet vikisee! Merkityksellinen 200 000 katsojan rajapyykki on nyt ylitetty, kiitos naisten, joita on ollut teattereissa selkeä enemmistö. Liekö siitä ja sen koosta puhuminen sittenkin miehille hankalaa, elokuvan tuottaja Jesse Fryckman kommentoi.\nElokuva on jatkoa jättimäisen suositulle Luokkakokous-elokuvalle, joka sai teattereissa kaikkiaan yli 500.000 katsojaa. Elokuvan päärooleissa nähdään ensimmäisen osan lailla Sami Hedberg, Aku Hirviniemi ja Jaajo Linnonmaa. Merkittävässä roolissa esiintyy tällä kertaa myös Kalle Lamberg.\nElokuvan on ohjannut Taneli Mustonen, joka ohjasi myös ensimmäisen Luokkakokous-elokuvan. Elokuva on Solar Films -tuotantoa ja sen on tuottanut Jesse Fryckman. Luokkakokous oli Suomen viime vuoden katsotuin kotimainen elokuva. Se on myös toiseksi katsotuin kotimainen elokuva Suomessa 25 viime vuoden aikana. Luokkakokous palkittiin Yleisö-Jussilla.


Räväkkä uudistaja pysyy politiikassa – "Perjantaina voi olla hetken nostalginen olo" - Kotimaa - Uutiset - MTV.fi\nRäväkkä uudistaja pysyy politiikassa – "Perjantaina voi olla hetken nostalginen olo"\nKotimaa Julkaistu 09.06.2016 03:00\nVasemmistoliiton puheenjohtajan tehtävät jättävä kansanedustaja Paavo Arhinmäki Helsingissä 7. kesäkuuta 2016. Lehtikuva\nLi Andersson saa perintönä sen näköisen vasemmistoliiton, jolta sen piti näyttää, kun sitä perustettiin. Tätä mieltä on puolueensa puheenjohtajuudesta lauantaina luopuva Paavo Arhinmäki.\n– Puolue on yhtenäisempi kuin koskaan vasemmistoliiton aikana. Vielä 2000-luvun alussa puolue kärsi sisäisestä riitelystä ay-siiven ja punavihreän siiven välillä, mutta tällaisia "siipiä" ei enää ole, hän sanoo.\nJohtuisiko yhtenäistyminen kuitenkin siitä, että ammattiyhdistysliikkeen vanhat hahmot ovat lähteneet puolueesta?\n– Olemme aidosti lähestyneet toisiamme. Iso osa puolueen aktiiveista toimii ay-liikkeessä ja edustaa samoja arvoja kuin puolue.\nArvoliberaali tennarimies Paavo Arhinmäki\nsyntyi Helsingissä 13. joulukuuta 1976\noli vasemmistonuorten puheenjohtaja vuonna 2001-2005\nvalittiin eduskuntaan vuonna 2007 ja vasemmistoliiton puheenjohtajaksi 2009\ntunnetaan punavihreästä, arvoliberaalista politiikastaan ja myös poliittisesta aktivismistaan\nsaanut paljon mediahuomiota poliitikoille epätavallisesta tavastaan elää ja pukeutua\nharrastanut graffitien maalausta, taidenäyttelyitä, esiintyy usein punaisissa tennareissa, on kasvissyöjä ja siviilipalvelusmies\ninnokas jalkapallofani ja pyöräilijä\narvosteltiin kulttuuri- ja urheiluministerinä korkeakulttuurin sorsimisesta, liiallisesta alkoholinkäytöstä Sotshin olympialaisissa ja sateenkaarilipun heiluttelusta Moskovan yleisurheilun MM-kisoissa\nnaimisissa eläinlääkäri Päivi Lahden kanssa, 1- ja 4-vuotiaat tyttäret\naikoo jatkaa uraansa poliitikkona jättäydyttyään pois puolueensa puheenjohtajan paikalta\nArhinmäki kokee myös vaikuttaneensa puolueen nuorentumiseen seitsenvuotisen kautensa aikana.\n– Vuonna 2007 meillä oli vanhin ja miesvaltaisin eduskuntaryhmä.\nTällä hetkellä vasemmistoliiton eduskuntaryhmän 12 jäsenestä seitsemän on naisia ja yli puolet ryhmästä on alle 40-vuotiaita.\n– Jos ennen vääräleuat sanoivat, että Kansan Uutisten kuolinpalstalta voi lukea vasemmistoliiton kannatuskehityksen, niin tämä vitsi ei enää toimi.\nArhinmäen tavoitteena vuonna 2007 oli nostaa kannatus takaisin vähintään vuoden 1999 lukemiin eli yli kymmeneen prosenttiin. Se ei ole kuitenkaan toteutunut, vaan eduskuntavaalikannatus on laskenut siitä lähtien.\nViime eduskuntavaaleissa vasemmistoliiton kannatus oli noin 7,1 prosenttia. Arhinmäki uskoo, että puolueella on potentiaalia olla suurempi.\n– Meidän pitää pystyä korostamaan niitä asioita, missä olemme pärjänneet. Pitää pyrkiä rakentamaan uskottavuutta esimerkiksi talouspolitiikassa, sillä meidän vaihtoehtomme kuitataan edelleen usein perusteetta hölynpölynä.\nJatkaa tukena ja apuna\nArhinmäki aikoo jatkaa rivikansanedustajana ja asettua ehdolle myös ensi kevään kuntavaaleissa ja seuraavissa eduskuntavaaleissa. Presidentinvaaleista ei hänen mukaansa ole vielä puhuttu.\n– Olen aatteen ja puolueen mies. Jatkan tukena ja apuna kohti seuraavia eduskuntavaaleja, jotka toivottavasti järjestetään jo ennen vuotta 2019.\nJoulukuussa 40 vuotta täyttävä ja edelleen tennareissa esiintyvä Arhinmäki pyrkii olemaan sillanrakentaja vanhemman vasemmiston ja nuorten välillä.\n– Nyt kun puolueessa on jo seuraava sukupolvi, niin koen olevani välittäjä. On tärkeää, ettei mennä laidasta laitaan eikä unohdeta vanhempiakaan.\nTilaa uudelle puheenjohtajalle\nArhinmäen mielestä puolueet henkilöityvät liikaa puheenjohtajiin. Se oli yksi syy, miksi hän ei enää asettunut ehdolle.\n– Kun on ollut seitsemän vuotta puheenjohtajana, alkaa tehdä asioita samalla tavalla ja tavallaan toistaa itseään. Valtaa pitää osata myös jakaa, hän sanoo ja ottaa hörpyn soijalattestaan.\nNyt hänelle jää aikaa keskittyä yksittäisiin asioihin, mutta myös vapaa-aikaa on enemmän. Hän uskoo pystyvänsä pitämään ensimmäisen kesäloman seitsemään vuoteen.\n– Joskin suuren valiokunnan jäsenyys voi sitä hieman sotkea. Mutta nyt on helpompaa, kun ei tarvitse olla tavallaan töissä 24 tuntia päivässä ja seitsemän päivää viikossa.\nHän aikoo olla kesällä perheensä kanssa, kiertää taidenäyttelyitä ja polkupyöräillä. Ranskan jalkapallon EM-kisoihinkin on jo liput hankittuna.\n– Perjantaina voi olla hetken nostalginen olo, kun olen viimeisen poliittisen tilannekatsaukseni pitänyt, Arhinmäki pohtii.\nVasemmistoliiton puheenjohtajakilpailijat vetäytyivät – Li Andersson puolueen johtoon 6.6.2016\nVasemmistoliiton neuvoa-antavan puheenjohtajaäänestyksen tulos selviää – joko Andersson tai Pekonen luopuu kisasta 6.6.2016\nPolitiikan superviikonloppu lähestyy – Puheenjohtaja vaihtuu ainakin kahdessa puolueessa 30.5.2016\nPolitiikan superpäivät kesäkuussa – myllerryksiä puolueiden johdossa 13.5.2016\nHS-Gallup: Li Andersson vahvoilla vasemmistoliiton johtoon 16.5.2016\nVasemmistoliitto jättää Nordean asiakkuuden Panama-paljastusten vuoksi 7.4.2016\nVasemmistoliiton pj-ehdokas Li Andersson: Vetäydyn kisasta, jos häviän jäsenäänestyksen 19.3.2016\nVideo: Näin väkevä Salomo-myrsky puhaltaa – myrskytuuli kaatanut myös puita HS: VTT lopettamassa epäillyn tiedevilpin tutkinnan\nTrump uskoo sauditoimittajan kuolleen – lupaa vastatoimia, jos Saudi-Arabia on syyllinen: "Niiden täytyy olla todella kovia"


Työyhteisöviestinnän tapahtumia syksyllä 2017 - Somepoint\nEtusivu » Blogi » Työyhteisöviestinnän tapahtumia syksyllä 2017\nSyksy 2017 tarjoaa monta mahdollisuutta kokoontua yhteen työyhteisöviestinnän osaajien kanssa saamaan uusia ideoita oman organisaation kehittämiseen. Tulossa ovat ainakin tässä kirjoituksessa esittelemäni tapahtumat sekä kilpailu, joissa saan olla mukana joko kouluttajana, puheenjohtajana tai tuomarina.\nViestintä- ja henkilöstöasiantuntijat pääkohderyhmänä\nTyöyhteisöviestintä on kiinnostava aihe paitsi organisaatioiden viestintäosaajille nykyisin myös henkilöstöhallinnolle ja –johdolle. Modernien, yhteisöllisten viestintäkanavien ja sosiaalisten intranetien ansiosta työyhteisöviestintä ei ole enää vain yksisuuntaista uutisointia intranetissa ja kokouksissa vaan se on myös arkista työntekijöiden välistä tiimityötä ja yksikkörajat ylittävää avun ja osaamisen vaihtoa.\nTyöyhteisöviestintä on parhaimmillaan työhyvinvoinnin lähde, kun se auttaa henkilöstöä osallistumaan kehittämiseen tasa-arvoisena työyhteisön jäsenenä ja tarjoaa mahdollisuuden oppia uutta joka päivä sekä työn substanssista että työyhteisön jäsenistä. Siksi kannustan henkilöstöasiantuntijoita osallistumaan näihin tapahtumiin viestintäasiantuntijoiden lisäksi!\nSyksyn 2017 työyhteisöviestinnän ja tiimityön tapahtumia\nTieturin koulutus 9.9.2017 ja 16.11.2017\nKäytännönläheinen, työkalupainoteinen Tieturin koulutuspäivä tarjoaa kattavan ymmärryksen Office 365:n hyödyntämisestä tiimi- ja projektityöhön. Annan hyvät vinkit siihen, mihin tarkoitukseen eri työkalut sopivat parhaiten. Painotan viestinnän sujumista tiimityössä, koska se on kaiken tiimityön tärkein asia.\nKouluttaja: Heidi Selkäinaho\nProcomin Oma Media 2017 –arvio ja kilpailu\nSyksyllä on käynnissä Procomin järjestämä Oma Media 2017 –arvio ja kilpailu, jossa olen yksi tuomareista. Oma Media 2017 tarjoaa osallistujilleen kattavan, kirjallisen asiantuntija-arvion organisaation median vahvuuksista ja kehittämiskohteista.\nKilpailuun voi ilmoittaa sidosryhmämedian kuten blogin, uutiskirjeen tai mobiilisovelluksen tai henkilöstömedian kuten verkkolehden, intran tai muun sisäisen viestintäalustan. Sisältösyksy huipentuu Korjaamolla Helsingissä 23.11. järjestettävään Oma Media 2017 -päivään\nYammer, Slack, sosiaalinen intranet… Sisäinen some työpaikan yhteiseksi viestintäkanavaksi -koulutus\nProcomin koulutus 24.10.2017\nTässä Procomin koulutuksessa pohdimme, mitä hyötyä sisäisestä some-kanavasta olisi sinun työpaikallesi ja mitä vaiheita onnistunut sisäisen somen jalkautus vaatii. Tutustumme yleisimpiin sisäisen somen alustoihin. Käymme läpi, miten sisäinen some istuu intranetin rinnalle ja miten viestinnän asiantuntija voi vastata sisäisen somen kehittämisestä yhteisömanagerin roolissa.\nTyöyhteisöviestintä 2017 -seminaari\nAlma Talentin seminaari 7.-8.11.2017\nAlma Talentin Työyhteisöviestintä 2017 -seminaari tiivistää organisaatioiden viestinnän tärkeimmät suuntaviivat nyt ja tulevaisuudessa. Kuulet inspiroivia keynote- ja case-puhujia, joilla on näkökulmaa sisäisen viestinnän ilmiöihin. Seminaarissa osallistut myös käytännönläheiseen workshopiin. Tässä seminaarissa olen toisena päivän puheenjohtajana.\nTyöyhteisöviestinnän taitoja voit kehittää myös aikatauluriippumattomasti videoihin pohjautuvalla verkkokurssillani Organisaation sisäisen somen ABC. Se on tarkoitettu organisaatioille, joissa ei vielä ole onnistuneesti käytössä sisäistä somekanavaa, vaan tieto liikkuu työntekijöiden välillä lähinnä sähköpostitse, kokouksissa tai Skypen välityksellä.\nPS: Kannattaa tutustua myös North Patrolin kokoamaan listaan intranet-aiheisista seminaareista ja tapahtumista syksyllä 2017\nprevious post: Sisäinen some on uusi työkalu


Levyhylly: Kouvola United - Lapset kyyneliin hukkuvan maan 2012\nKouvola United - Lapset kyyneliin hukkuvan maan 2012\nTäytyy myöntää, että kun ekan kerran näin mainoksen/ilmoituksen levystä, niin pidin sitä läppänä. Rumassa kannessa maakunnan rokkareita, SEKÄ Olli Lindholm, ETTÄ Veltto Virtanen. Ei voi olla totta. Kansissa on vielä julkaisijana "legendaarisen" Propaganda Recordsin leima, joten mitä vittua?\nMutta totta se on ja läpällä tuli otettua tämä levy messiin lähikirjastosta. Kansien tutkiminen paljastaa, että levy on kouvolalaisen rokkari Ace Anderssonin perustaman hyväntekeväisyysbändin äänite, jonka tarkoituksena on kerätä rahaa maakunnan Lastenpsykiatrin osaston hyväksi, mikä on kaikkia uutisia lukeneille kyllä paikallaan..\nJoka tapauksessa laittaessa cd:n soittimeen odotukset eivät olleet noin niin kuin positiiviset, mutta yllätysten Yö ei ole ohi. Tarkempi kansien selailu kertoo, että huolimatta kouvolalaisrokkareiden taustabändistä levyn biiseistä on kolme on Jussi Hakulisen käsialaa ja niin voisi olla Perätalon säveltämä 'Mirellakin'. Kahdella viidestä biisistä vokalisoi mukana Olli Lindholm ja levyn on äänittänyt entinen Yö-kitaristi Juha Viitanen. Ainoastaan etno-'psykedelinen' Veltto Virtasen kalevalamitassa runoilema pitkä lopetusbiisi rikkoo niin sanotusti kokonaisuuden. Eli perhana; Yö-yhtyehän tämä on.\nTaustaselvityksissä paljastuu vielä, että kappaleet ovat alkuperäisen Yö:n laarin pohjalta ja levyttämättömiä. Avausbiisi 'Oli rakkauden vuoro lähteä' on vielä aika hyvä alkuperäisen Yö:n biisi, jonka lyriikka on niistetty kuolinilmoituksen runosta. Levyllä laulavat laulajattaret Johanna Hämäläinen ja Tea Tähtinen (jossain tv:n laulukisassa myöhemmin..) vetelevät Sika-Ollin hengessä 'rokkimimmi-asenteella' ja sinnepäin. Kitarasoolo voisi olla itse Viitasen, mutta näin ei ole. Viitanen on kuitenkin jättänyt äänitteelle mukavan kolisevan soundin. Poistumista, lähtöä, kyyneleitä ja marttyyreita piisaa joka välissä.\n'Mirella' on aika täydellinen Yö-pastissi. Tai jopa sellainen 'hyvä' Pyhät nuket biisi. 'Tää on vain elämää' vetää sellaisella tahdilla Yö:tä, että bändi ei ole sellaisella tahdilla vetänyt kahteenkymmeneen vuoteen. Velton runoilema 'Säihkyvän sisar' on rikkana teoksessa, mutta sekin suunnilleen parasta Virtasen ulostuloa kolmeenkymmeneen vuoteen.. Oikeastaan mieleen tulee joku härski kosminen folk-kraut tyyliin Sergius Golowin. Ja ihan mukava rauhoitus levyn loppuun.\nKouvola United on heittämällä paras Yö:n levy noin kolmeenkymmeneen vuoteen. Hämmentävä paketti. Kolmekymmentä kertaa kysymysmerkki ja EP-mittainen levy uudelleen pyörimään.\nLähettänyt Rolf Jacksen klo 15.13\nTunnisteet: kosminen musiikki, post-punk, rock